text:
Stórmót ÍR var, sum vant fyriskipa í flottu frælsa-høllini “Laugardalshøllin”. Har er møguleiki fyri at venja allar greinar, og at kappast í øllum innandura greinum. Hvirlurnar, vóru sum vant við í nærum øllum greinabólkum. Fyrra dagin var tað 60 m, 200 m, longdarlop, kúlustoyt og trýstøkk. Eitt, sum er hugaligt er hvussu væl Hvirlan er umboðað í elsta bólki, tí tað tíður uppá at Hvirlan er eitt gott stað at verða 😊
Á úrslitunum sást eisini at ungu íðkararnir eru raskir, tí har fullu nógv persónligt met, og har komu enntá tvey føroysk met á stytsta sprint-teininum.
Gentur 11 ár
Beinta Debes royndi seg á fyrst í kúlustoyt, har 2 kg tungu innandura kúlurnar skuldu nýtast. Munurin kúlurnar, sum verða nýttar inni og úti, er at innandura kúlur eru gjørdar at hørðum plastik, sum er fylt við eini blanding av sand og blýggj høglum. Hetta ger at kúlurnar eru eitt sindur størri enn stoyptu stálkúlurnar, sum nýttar verða úti. Kappingin var skipa á tann hátt at Beinta fekk tríggjar royndir, og so mátaðu tey tað longstu. Besta hjá Beintu gjørdist 5,69 m, sum er væl longri enn hon hevur klára uttandura.
Eftir kúlustoyt var longdarlop á skránni. Her vóru nógvu genturnar deildar í tveir bólkar, sum lupu í hvør sína gryvju. Tað var tó enn væl longri pausa millum lopini enn man er vanur við á Tórsbreyt. Longsta lopið hjá Beintu var 2,61 m.
Dreingir 11 ár
Aron Mikkelsen byrjaði dagin við at renna 60 m. Har var Aron í uttastu geil. Hann kom væl avstað, og rann væl allan vegin. Á mál segði tíðin 11,61 sek.
So var kúlustoyt á skránni. Eins og hjá gentunum, so fekk Aron tríggjar royndir í trekk, og so var tað longsta mált. Her segði mátibandið 5,43 m.
Aron endaði sína luttøku á Stórmór ÍR við at leypa longdarlop. Her legði Aron varðliga út við at leypa 2,38 m, hann leyp 3 cm styttri í næsta lopið, men í triðja kom hann heilt út á 2,57 m.
Dreingir 12 ár
Benjamin Mikkelsen skuldi eins og Aron royna eg í trimum greinum. Hann byrjaði dagin við at royna seg á fyrsta sinnið við 3 kg tungu kúluni. Longu í fyrstu royndini kom hann longur út við 3 kg kúluni enn hann áður hevur megna við 2 kg kúluni. Næsta royndin var enn betur. Hon bleiv máta til 4,34 m, sum gjørdist hansara besta á degnum.
Eftir kúlustoyt var 60 m á skránni. Hetta var fyrstu ferð Benjamin royndi seg á hesum teininum. Hann var, eins og bróðurin, á geil átta. Hann rann teinin uppá 14,18 sek.
Síðsta greinin var longdarlop, men her hendi ein feilur frá fyriskiparunum, tí teir valdu at broyta kappingina soleiðis at leypast skuldi frá planka, har reglarnir sigar at leypast skal frá zonu. Hetta gjørdi at leypast skuldi rættuliga langt frá gryvjini, og tískil endaði tað við at Benjamin, saman við tveimum ørðum, ikki fekk nakað lop góðkent.
Gentur 14 ár
Børka Berg Jørgensen skuldi í gongd longu 10:40 fyrrapart, har 60 m var á skránni. Arbeitt hevur verði við at justera renni-teknikkin hjá Børku, fyri at kunna bróta ígjøgnum til tær heilt góðu tíðirnar. Hetta er við koma, men enn er nýggji rennistílurin ikki nóg væl festur og tí er Børka enn eitt sindur uppspent tá hon rennur. Hon var í riðli eitt, har hon rann tíðina 9,09 sek, sum er nærum líka skjótt, sum áðrenn vit byrjaðu at broyta rennistíl. Hetta rakk til eitt sætta pláss í sterku kappingini. Har er ongin ivi um at tá nýggi stílurin er so mikið festur at hon ikki spennur upp, so fara tíðirnar at síggja rættuliga áhugaverdar út.
Gentur 16-17 ár
Helena Svabo Ziska og Lydia Poulsa Simonsen eru báðar partur av kasti-bólkinu, sum hevur fingið stuðul frá Úrval. Lydia, sum kúlustoytari og Helena sum diskuskastari. Í dag var tað kúlustoyt sum var á skrá. Her hevði Lydia stórar trupulleikar við at fáa tað at rigga. Hóast hetta, so megnaði hon í tveimum umførðum at bøta um tað hon megnaði síðstu ferð hon royndi seg innandura. Hon var tó ikki nøgd, og vísti í síðsta hvussu mentalt sterk hon er, tí hon legði nærum 1½ m omaná sítt besta, og kom harvið heilt upp á eitt flott fjórða pláss í sterku kappingini.
Helena byrjaði við at bøta um sítt persónliga met við 40 cm. Næsta var nakrar centimetrar styttri, men í triðja umfarið kom hon á fyrsta sinnið útum 8 m strikuna við kúluni. Kasti bleiv mált til 8,16 m, so í alt bøtti hon um sítt persónliga met við 62 cm.
Dreingir 16-17 ár
Bárður Jóhansson royndi seg fyrst á 60 m. Her var hann í fyrsta riðli. Hann var í so seinur úr blokkinum, men so kom ferð á, og tá hann kom á mál segði klokkan 8,23 sek, sum er væl skjótari enn hann hevur runnið teinin áður.
Bara tveir tímar eftir at hann kom á mál, skuldi hann aftur í blokkin. Hesaferð á 200 m. Venjingin hjá Bárður hevur verði fokusera uppá rennistíl, og at økja um toppferðina, og tí var tað ikki vantandi at hann skuldi renna sítt besta á 200 m, men Báður vildi nakað annað, tí hann rann eitt heilt sekund skjótari enn í 2018. Tíðin gjørdist 26,89 sek.
Kvinnur
Heilar tríggjar hvirlur stóðu á startinum tá kvinnurnar skuldu royna seg á 60 m. Fyrst vóru tað Edna Maria Debes og Alda Sigurðsdóttir Lamhauge, sum blivu skotnar í gongd. Her var Alda skjót avstað, men nýggi starturin, arbeitt hevur verði við, hevur enn ikki sett seg. Hon vísti tó at hon er skjót, tí á málinum segði tíðin 8,29 sek, sum er væl skjótari enn hon hevur runnið teinin áður. Edna Maria, sum er við at arbeiða seg upp aftur eftir ein steðg, vísti at hon kann enn. Tí hon rann teini uppá 8,98 sek. Sjøfn Guðmundsdóttir royndi seg á fyrsta sinnið í Reykjavík. Hon hevur stríðst við skaða, men hann er við at sleppa, og tað sær út til at Sjøfn er komin væl gjøgnum skaðan, tí hon rann teinin uppá flott 9,00 sek.
Alda hevði tryggja sær, annað árið á rað, eitt pláss í B-finluni hjá kvinnum. Stak flott havandi í huga hvussu sterkir íslendingar eru í sprint. Eins og innleiðandi, so vildi nýggji starturin ikki sita, men hóast hetta so var tíðin aftur undir gamla persónliga metið. Tíðin gjørdist 8,31 sek. Har er lítil ivi í at um starturin situr, so vil føroyska metið verða alvárliga hótt.
Síðsta kapping hjá kvinnunum var trýstøkk, og her var Edna Maria við. Edna Maria hevur tó stríðst við skinnabeinsbruna, og tí var avgjørt at testa um beinini vóru klár til so krevjandi grein. Her sást beinan vegin, at so var ikki, og tí var valt at steðga.
Menn
Eins og hjá kvinnunum stóðu heilar tríggjar Hvirlur klárar tá 60 m var skotin í gongd. Fyrst skuldu Magnus Dal-Christiansen og Tórur Mortensen royna seg. Her var báðir skjótir úr blokkinum, men Tórur tyktist økja allan vegin, og kom á mál sum fyrsti maður. Tíðin segði 7,14 sek, og harvið var eitt av elstu føroysku metunum strika. Magnus, sum ivaðist í um hann skuldi renna vegna ávaring í knæðnum, kom á mál við tíðini 7,51 sek, sum bara er 0,02 sek frá hansara persónliga metið. So var tað Dánjal Dahl Ljósheim sum skuldi royna seg. Hann renni mest miðtein, men er gott at kanna hvussu er við ferðini. Hann rann teinin uppá 7,96 sek, sum er 0,24 sek skjótari enn persónliga metið hann setti í 2017.
Magnus og Tórur runnu seg í ávikavist B- og A-finaluna. Magnus gav avboð vegna knæðið, men Tórur var til dystin fús. Ein lítil justering av startinum tyktist rigga stak væl, tí hann var heilt frammi við teimum fremstu eftir fyrstu fetini. Tað gjørdist sera tætt á málinum, har málfoto vísti at Tórur gjørdist nummar tvey, bara 0,02 sek aftanfyri vinnaran. Tíðin gjørdist 7,09 sek, og harvið slapp føroyska metið hann setti innleiðandi bara at standa í ein góðan tíma.
Tórur endaði dagin við trýstøkk. Hetta var fyrsta kapping eftir eitt ár, har nógvir skaðar hava darva. Hetta hevur gjørt at timing í avsettunum, og harvið tryggleikin í tí tekniska, sum er ein fortreyt fyri at kunna satsa 100%, var farin. Málið var at upparbeiða hetta í leypið av vetrinum, og allar testir hava víst framgongd. Einasta undantak er trýstøkk við fullari atrenning, tí veturin hevur veturin higartil bara givið møguleika fyri góðari venjing í eina góða viku tilsamans, og tað er ikki nóg mikið til at fáa teknikkin at sita. Tað sást beinan vegin at Tórur hevði fysikkin, men hesaferð vildi timing og teknikkur ikki. Endin var at hann onki lop fullførdi. Nú verður so farið heim at arbeiða víðari, vónandi verða nakrir góðir dagar, so vit fáa arbeitt við teknikkinum áðrenn summarið kemur.
Samanumtikið ein góður dagur, og gleða vit okkum til sunnudagin, har 60 m hæk, 200 m, 800 m og longdarlop er á skránni.


c: text/html

text:
Savnsfagnaður í heystfrítíðini
Skráin fyri ársins Savnsfagna 15. - 19. oktober 2018
Á Tjóðsavninum
Allan dagin: Stuttleika tær við STÓRA uppgávuheftinum
Kl. 11 Tjóðsavnið letur upp
Kl. 11.15 Hjálmar Dam lesur huldusøgu
Kl. 13 Dagsins granskarasøga
Kl. 15 Sjónleikurin „Huldufólk”
Kl. 15.30 Lutakast. Dagsins vinnari av familjuferð út í Tindhólm verður funnin
Kl. 16 Tjóðsavnið letur aftur
Á Sjósavninum
Kl. 11 Savnið letur upp
Kl. 16 Savnið letur aftur
Á Listasavninum
Allan dagin: Uppliv savnið - loys uppgávur og lita listaverk
Kl. 11 Savnið letur upp
Kl. 11.15 "At síggja seg sjálvan í eyguni", verkstova við Randi Samsonsen
Kl. 13 "At síggja seg sjálvan í eyguni", verkstova við Randi Samsonsen
Kl. 14 Andlit til andlits: Samrøða um sjálvsmyndir á savninum
Kl. 16 Savnið letur aftur

robotstxt: allowed

filter: keep


text:
Um Íverksetarahúsið
Íverksetarahúsið hevur síðani tað varð sett á stovn í 2007 havt sum aðalmál at stimbra og hjálpa íverksetarum, umframt at stimbra íverksetaramentanina í øllum landinum, og soleiðis styðja upp undir menningina av einum fjøltáttaðum vinnulívi í Føroyum.
Høvuðsvirksemið í Íverksetarahúsinum er, at veita almenna og ókeypis ráðgevingin til allar føroyingar ið hava hug og hugskot til íverksetan. Harumframt verður regluliga skipað fyri tiltøkum, skeiðum og øðrum útbúgvingarligum virksemi.
Ætlar tú at byrja egna fyritøku hevur tú eisini møguleika at fáa innivist í einum spennandi og nýskapandi umhvørvi saman við øðrum íverksetarum og lesandi, sum eisini húsast í Íverksetarahúsinum.
Hevur tú spurningar, brúk fyri sparring ella tørv á vegleiðing, set teg í samband við Íverksetarahúsið á iverksetan@iverksetan.fo ella á tlf 239500. Vit hjálpa fegin.


text:
Sverri Egholm
15.04.2018 - 21:20
Tíðindi > Vinna & Tøkni > Handil- og tænastuvinna
Í morgin og í ovurmorgin er tað danska leiðslan í Kop & Kande, sum tekur sær av handlinum Koppur & Kanna hjá Ide Møblum á Hálsi.
Hetta er tí, at Koppur & Kanna hevur luttikið í einari kapping millum allar Kop & Kande handlarnar, har kappast var um at skapa størsta vøksturin umframt betri kundanøgdsemi.
Høvuðsvinningurin var ein ferð til Lissabon í Portugal fyri starvsfólkini í tí handlinum sum vann kappingina, og tann túrurin verður gjørdur nú.
Donsku starvsfólkini gleða seg til at møta føroysku kundunum og geva teimum eina eyka uppliving við til dømis eyka góðum tilboðum, sigur Ide Møblar.
Føroyski handilin vann upp á bestu sølu og bestu tænastu. Koppur & Kanna hevur somu vørur og somu prísir sum allir hinir Kop & Kande handlarnir.
Kop & Kande hevur næstan hundrað handlar í Danmark, Grønlandi, Íslandi og Føroyum við umleið 550 útbúnum starvsfólkum, sum altíð eru tilreiðar at vegleiða viðskiftafólkini.


text:
Gunvør Balle, forkvinna í Mentamálanevndini í Tórshavnar kommunu, boðar nú frá hugskotskapping at gera film, telduspæl ella app.
- Einasta kravið er, at tilfarið skal vera føroyskt og hava sum endamál at menna føroyska málið hjá teimum minstu børnunum, sigur Gunvør, og leggur afturat, at endamálið er at geva børnunum ein møguleika á skýggja, sum samstundis sum filmurin ella spælið er fangandi, at tað stuðlar undir máltøku og málmenning hjá smábørnum.
Umframt 100.000 kr til sjálva verkætlanina fær vinnandi uppskotið 30.000 kr og næstbesta uppskotið 15.000 kr. frá Tórshavnar kommunu.
Hinir nevndarlimirnir í Mentamálanevndini í Tórshavnar kommunu eru Turið Horn og Marin Katrina Frýdal úr Tjóðveldi, og Heðin Mortensen og Halla Samuelsen úr Javnaðarflokkinum.
Myndirnar tók eg, tá Gunvør handaði Áskoðaravirðislønina á Geytatiltakinum í Norðurlandahúsinum leygarkvøldið. Maria Guldbrandsø Tórgarð, sum sæst niðanfyri, fekk virðislønina fyri stuttfilmin Maðurin við blæuni.


text:
OKTOBUR 2018
Javnaðartíðindi - Eg kasti meg út í tað Marita Klein Joensen Valevni
SOSIALISTISK UNG
VIT ERU EISINI NÚTÍÐIN
GRØNT TEMA
PLASTIK, PLOGGING OG GRØNUR POLITIKKUR
7
VIT ERU EISINI NÚTÍÐIN! Sosialistisk Ung
8
EG KASTI MEG ÚT Í TAÐ Marita Klein Joensen
18
UMHVØRVI OG FERÐAVINNA Í VÁGUM Benjámin Lydersen
31
PETUR MOHR DAM 120 ÁR
3 Oddagrein 4 Løgtingið stutt sagt 6 Ungmannafelagið 8 Í reyða stólinum 12 Røður 13 Í ljóskastaranum 18 Limafelagið 22 Gestagreinin 26 Lesarabrævið 27 Nýtt úr útheimi 28 Av borgini 30 Merkisdagar og minningarorð
Ókeypis talgilt limablað frá Javnaðarflokkinum ❘ Blaðstjóri: Jóna Ólavsdóttir Dalsgarð ❘ Uppseting: Oluffa Joensen Útgevari: Javnaðarflokkurin, Niels Finsensgøta 14, Postboks 208, FO 100 Tórshavn, Tel. 202 202, T-postur: javnadarflokkurin@logting.fo 2
ODDAGREIN
Søguligir batar til pensjónistarnar Í hesum samgonguskeiðnum fær pensjónisturin omanfyri 1.500 krónur meira at liva fyri hvønn mánað eftir skatt - ella meira enn 18.000 krónur um árið! Hetta er søguliga nógv. Góði limur. Vit eru nú farin inn í síðsta árið hetta valskeiðið. Tað gevur mær høvi til at líta aftur á seinastu árini, har Javnaðarflokkurin hevur sitið við ábyrgd. Undan seinasta vali vóru vit samd um, at størstu samfelagsligu avbjóð ingarnar vóru gjógvin millum rík og fátøk, skeiva aldurssamansetingin og avbjóðingar við haldførinum. Vit vildu loysa hetta við at skapa og umskipa ríkidømið, styrkja barna familjuna, lækka miðalaldurin og lyfta fólk úr fátækraváða. Í felag orð aðu vit eina valskrá, vit stóðu saman undir valstríðnum, og vit vunnu valið. Og tað er við stórari gleði, at eg í dag hyggi aftur á valskránna
og síggi, hvussu nógv vit hava megnað av tí, vit settu okkum fyri. Samfelagið er ikki fullkomið, tað vilja altíð verða avbjóðingar, men vit hava flutt okkum nógv. Barnafrádrátturin er hækkaður, barnsburðarfarloyvið er longt, lestrarstuðulin er øktur, vit hava fingið fleiri bústaðir, fleiri útbúgvingar eru settar á stovn o.s.fr. Eitt av tí vit settu okkum fyri var, at allir pensjónistar, sum bara hava Samhaldsfasta og fólkapensjón, skuldu hava minst 500 krónur eftir at liva fyri um mánaðin eftir skatt og avgjøld. Tað vildu vit, tí hetta er eitt av okkara høvuðsmálum; at tryggja eldru borgarunum ein virðiligan aldurdóm eftir nógv ár á arbeiðsmarknaðinum. Tey, sum hava bygt hetta samfelagið, hava sjálvsagt uppiborið góð kor á ellisárum. Skal eg tí nevna eitt avrik, sum eg eri serliga fegin um, so er tað pensjónsnýskipanin. Tí málið um tær 500 krónurnar er væl og virðiliga rokkið. Í januar 2019 hava pensjónistar, sum bert hava fólkapensjón og Sam haldsfasta, omanfyri 1.500 krónur meira at liva fyri um mánað in - ella meira enn 18.000 krónur meira árliga enn tey høvdu, áðrenn vit tóku við leiðslu landsins. Og hjá teimum, sum hava hug og orku til at arbeiða eitt sindur við síðuna av, liggur enn meira eftir. Vit hava lækkað landsskattin úr 20 % niður í 15 %. Tað merkir, at
allir pensjónistar, sum bara hava fólkapensjón og Samhaldsfasta at liva fyri, rinda minni í skatti. Og um ein pensjónistur til dømis forvinnur 10.000 krónur um mánaðin við síð una av pensjón og Samhaldsfasta, so rindar hesin í dag 6000 krónur minni í skatti árliga. Í 2015 var Samhaldsfasti 3.010 krónur um mánaðin og í 2019 verður Samhaldsfasti 5.590 um mánaðin. Tað er rætt, at grundupphæddin lækkaði við 580 krónum í 2016, men samlaða útgjaldið er hækkað. Viðbótin er hækkað við 150 krónum, kringvarpsgjaldið er lækkað úr 3.600 krónur um árið fyri hjún niður í 600 krónur um árið pr. pensjónist. Við øllum batum fær pensjónisturin omanfyri 1.500 krónur meira at liva fyri um mánaðin hetta valskeiðið. Tað er ein søguliga góður bati. Bulurin í pensjónshugsanini hjá okkum í Javnaðarflokkinum hevur altíð verið, at vit skulu kunna liva væl og virðiliga á ellisárum. At fíggjarligt frælsi gevur satt lívsfrælsi. Tí eri eg sum formaður fyri Javnaðarflokkin sera fegin um, at vit megnaðu at geva pensjónistunum hesar batar. Hetta er samhaldsfesti millum ættarlið.
Aksel V. Johannesen, formaður
3
løgtingið
stutt sagt HILBERT SÆTI Á TINGI Meðan Helena hevur verið á ST aðalfundi hevur Hilbert Elisson aftur havt sæti á løgtingi.
Fíggjarlógin er løgd fram Stórt avlop, minkandi skuld og íløgur í framtíðina. Hóast varligur fíggjarpolitikkur eyðkennir fíggjarlógaruppskotið yvirskipað, so hevur tað fleiri miðvísar raðfestingar innan flestu málsøkir. Raðfestingar sum í mongu førum eru íløgur í bæði nútíðina og framtíðina.
Millum mongu átøkini í 2019 teljast: • Nýggjar útbúgvingar og styrkt Fróðskaparsetur • Bústaðarpakki • Nýtt avloysaraskip til SSL og hægri útoyggjastuðul • Eysturoyar- og Sandoyartunlar og aðrir tunlar • Barnalækna og hjartalækna afturat • Pensjónistar minst 1.000 krónur meira at liva av um mánaðin 4
•
Fiskivinnunýmenning og tónleikaútflutningsstova • Frá 40% pensjónsflatskatti til stigvaksandi pensjónsskatt úr 30% upp í 40% • Nýggj sendistova í fjareystri • Náttúruverndarlóg • Málið er, at skuld landsins skal minka við umleið 1 milliard kr. Les meira her.
HELENA Á ST AÐALFUNDI
Helena Dam á Neystabø hevur seinastu dagarnar verið á ST aðalfundi í New York.
- Niðurstøða mín eftir nakrar dagar á ST aðalfundi í New York er, at eingin okkara kann bera seg undan at taka djúp og verulig tøk fyri heimsmálunum hjá ST. Tað er okkara skylda. Eisini í Føroyum, sigur Helena Dam á Neystabø. Les áhugaverdu frásøgnina frá túrinum her.
Á KUNNINGARFERÐ Í DANMARK Í seinastu viku var Bjarni Hammer á fundi við Simon Kollerup, framsøgumann hjá sosialdemokratunum á fólkatingi. Bjarni Hammer hevur kunnað seg um tær broytingar og ábøtur, sum danska stjórnin hevur verið og er í gongd við innan fiskivinnuna. Eisini var Bjarni Hammer á fundi í danska uttanríkisráðnum, har hann hitti Bjørn Wirlander, deildarstjóra fyri fiskeripolitisk kontor, og Henry Damsgaard Lanng, sum hevur ábyrgdina fyri “national fiskeriregulering.”
UNDIRVÍSING Í FØROYSKUM FYRI TILFLYTARAR Kristianna Winther Poulsen, heldur, at vit eiga at betra um undirvísingar tilboðini í føroyskum fyri tilflytarar. 20. septembur setti hon landsstýriskvinnuni við mentamálum ein fyrispurning hesum viðvíkjandi.
LÓGARKRAVT ALDURSMARK Á DANSISTØÐUM Í dag er einki lógarkravt aldursmark fyri at koma inn á dansistøð. Hetta heldur Djóni Nolsøe Joensen, at vit eiga at broyta, so vit kunnu verja okkara ungu betri í náttarlívinum. Lesarabrævið kann lesast her.
HENRIK ER AFTUR Í TINGINUM 1. oktobur bað Henrik Old um at verða loystur úr embæti sínum sum landsstýrismaður og tekur tí aftur sæti á tingi. Javnaðarflokkurin takkar Henriki fyri arbeiðið, sum hann hevur gjørt fyri flokkin í landsstýrinum, og ynskir honum góðan arbeiðshug í løgtinginum.
Les fyrispurningin her.
5
UNGMANNAFELAGIÐ
Góðu Javnaðarfólk
Eg eiti Rói Dam Dalsgarð, og eg eri nýggi formaðurin í Sosialistisk Ung! Á aðalfundinum, vit høvdu í august, ynskti eg at geva SU aftur, eftir at eg,
SKRIVAÐ HEVUR: RÓI DAM DALSGARÐ, FORMAÐUR Í SU Sum nakað heilt nýtt fara vit í SU at hava eina legu í 2018! Hóast legur fyri ungmannafeløg eru sera vanligar í grannalondum okkara, hava vit ongantíð skipað fyri nøkrum líknandi her í Føroyum. Samansjóðandi, stimbrandi og læru ríku løturnar, sum eyðkenna slíkar 6
í meira enn fýra ár, havi fingið upp í hópum av lívserfaringum, lærdómi og successøgum í samband við virkna arbeiðið í SU. Sum formaður vóni eg at betra um trivnaðin og hugin hjá javnað arungdómum at vera virkin í demo kratisku samtaluni. Til dømis hava vit avgjørt at peika sjóneykuna móti einum grønum Føroyum, vit fara at halda eina rimmar legu fyri limir okkara, og so eru vit byrjað at fyrireika okkum til valið, sum verður næsta ár.
Til síðst havi eg eini boð til tykkum gomlu. Snakkið við børn tykkara um Sosialistisk Ung og royni at fáa tey við. Tit høvdu verið yvirraskað, um tit vistu, hvussu nógv kreativt og konstruktivt tey flestu ungu egentliga hava upp á hjarta. Lurtið eftir teimum og hjálpið teimum at fjerna blaðið frá munni teirra.
legur, eru truplar at endurskapa nakra aðrastaðni. Tí gleði eg meg at fáa hesa leguna upp at standa, so hon helst kann endurtakast fleiri ár afturat! Til leguna kemur ein av bestu undirvísarunum innan danskan ungdómspolitikk, Jakob Esmann, at læra okkum, hvussu vit sum best presentera og verja okkara mein ingar á netinum og í miðlunum. Sum viðmerkjari á netavísini Pio kemur hann at leggja serligan dent
á lesarabrøv og klummur, men hann fer eisini at snakka um retorikk og argumentatión. Afturat tí fara vit at skipa fyri ymsum aktivitetum. Millum annað ein gongutúr út á Borðuna, kjak kappingum og so okkurt hugnaligt leygarkvøldið. Vikuskiftið 2. til 4. novembur fara vit tí til Nólsoyar(!) at kickstarta hetta síðsta árið áðrenn næsta val verður!
Við javnaðarkvøðu Rói Dam Dalsgarð
Vit eru eisini nútíðin! Nú ungdómar í SU fara til Nólsoyar á legu, fara vit at brynja okkum til demokratisku samrøðuna og at avdúka bullshit í politiska orðaskiftinum! Vit ungu eiga at vera púra sentral á politiska víðvøllinum, nú heimurin stendur á einum avgerandi vegamóti, eftir at tey vaksnu klárt hava dumpað við kapitalistiska vakstrarregiminum! Vit skulu bjóða internettrøllunum av og prógva, at samskifti snýr
seg um annað enn rotin falstíðindi, einfaldar endurtøkur og politiskt bluff. Nei, vit ungu eru ikki bara framtíðin – vit eru eisini nútíðin! Vit eru uppvaksin við sosialum miðlum, og duga, um nakar, at sortera shit frá kanel í miðlameldrinum. Men vit skulu gerast dugnaligari og djarvari. Bæði at orða okkum stutt og greitt á skrift og í talu, og at traðka fram við okkara hugsan um ein rættvísan og burðardyggan heim.
Komið við á SU-leguna í Nólsoy 2. - 4. november, har vit bæði fara at hvessa og jolla okkum. Og minnist so til, at nýggir limir eru meira enn hjartaliga vælkomnir.
7
Í REYÐA STÓLINUM
- Eg kasti meg út í tað SKRIVAÐ HEVUR: JÓNA ÓLAVSDÓTTIR DALSGARÐ
Hon ræðist ikki eina avbjóðing. So leingi trygdin er í lagi, so kastar hon seg út í tað. Bæði tá tað kemur til at loypa við fallskíggja, at kasta seg 134 metrar út við bungeejumping í Ný Sælandi, og tá tað kemur til at kasta seg út í føroyskan politikk. Hon hevur ferðast kring heimin, hevur lisið í Danmark, og er nú flutt heim aftur til heimbygdina Gøtu, har hon og maðurin byggja hús. Komandi val verður hon at síggja á valevnislistanum hjá Javnaðarflokkinum.
Marita Klein Joensen er uppvaksin í Syðrugøtu. Tá hon var liðug at lesa, var tað ongantíð nakar ivi um, hvar hon skuldi búgva. Hon skuldi heim aftur til Gøtu. Longu í 2011 skrivaði hon seg upp til grundstykki í Syðrugøtu, og í dag eru hon og sjeikurin í ferð við at byggja eini hús ovarliga í bygdini. Her ætlar hon sær at vera. Eisini hóast hon má koyra til Havnar til arbeiðis. Eg spyrji hana, um hon heldur, at mann ger nóg nógv politiskt fyri at fáa fólk at trívast uttan fyri Havnina. Eg veit ikki ordiliga, hvat mann skal gera politiskt. Vit kunnu koma við hugskotinum, og síðani biðja um hjálp frá politiskari síðu, men eg haldi, at initiativið má í stóran 8
mun koma frá fólkinum, sum býr á staðnum. Annars dettur tað nokk skjótt niður fyri aftur, sigur Marita. Marita sær ikki Eysturoynna sum ein útjaðara, hóast tað er ein tími til høvuðsstaðin. Eg vil heldur hava eitt starv, sum er
ordiliga áhugavert í Havn, enn bara at finna okkurt í Eysturoynni. Eg haldi heldur ikki, at vit eiga at flyta arbeiðspláss út um Havnina, bara fyri at gera tað. Tí í fleiri førum uppstendur ein synergieffekt av, at arbeiðsplássini liggja tætt at hvørj um øðrum, sum tey gera í Havn.
REYÐ BÓK Navn: Marita Klein Joensen Aldur: 30 ár Parlagsstøða: Í parlagi við Steini Poulsen úr Hvalba Børn: Sváva, 1 ár Bústaður: Syðrugøta Útbúgving: Cand.merc.pol. í altjóða vinnulívsbúskapi og politikki Starv: Vinnuráðgevi hjá BankNordik Leiklutur í flokkinum: Næstforkvinna í Eysturoyar Javnaðarfelag Hjartamál: Umhvørvis politikkur, sálarheilsa og arbeiðsmarknaðarmál
Men gevur tað meining, so skulu vit avgjørt hugsa um at stovna fleiri akademisk arbeiðspláss úti um landið, sigur Marita.
BØRNINI SKULU HAVA TAÐ ALLARBESTA Prátið um at arbeiða í Havn og búgva á bygd leiðir Maritu inn á eitt evni, sum hevur stóran týdning fyri hana. Fyri okkum mammur, sum arbeiða og eiga smá børn, er tað ótrúliga umráðandi, at vit vita, at børnini hava tað allarbesta á dagstovninum. Tí haldi eg, at vit politiskt eiga at tryggja, at tað eru nóg nógvir námsfrøðingar á stovnunum. At vit innføra minimumsnormeringar, sigur Marita.
ØLL HAVA EINA ÁBYRGD FYRI UMHVØRVINUM Marita hugsar langt. Hon arbeiðir ikki bara fyri seg og síni, og hvussu vit hava tað her og nú. Hon vil arbeiða fyri, at eftirkomarar okkara í framtíðini koma at hava tað líka gott sum vit. Tí er umhvørvispolitikkur
eitt av hennara stóru hjartamálum – bæði í orð og í gerð. Í nýggju húsun um hava Marita og maðurin Steinur valt at fáa sær jarðhita, og í mai mánaði bíløgdu tey sær elbil. Eg haldi, at vit øll hava eina ábyrgd, og vit eiga øll at gera okkara til at bjarga heiminum. Og tað krevur nokk eisini nakrar
“
Eg beri ikki agg. At bera agg er bara tíðarspilla. Tí tá mást tú ganga og minna teg sjálva á, hví tað er, at tú ber agg. Tá er tað nógv lættari bara at fyrigeva fólki.
”
lógarbroytingar. Persónliga haldi eg, at vit eiga at seta forboð ímóti at hava oljufýring í nýbyggingum, tí tá er meiríløgan fyri grøna orku ikki serliga stór, sigur Marita. Men Marita hugsar ikki bara við hjartanum um eftirkomararnar. Hon heldur eins nógv, at vit mugu brúka høvdið og hugsa um høvini og fiskin, sum er størsta útflutningsvøran. Her mugu vit taka okkum saman! Tað eru vit noydd til, skulu vit blíva við at liva av fiskinum, sigur hon avgjørd.
SÁLARHEILSA MÁ RAÐFESTAST Eitt annað øki, sum fyllir nógv í tonkunum hjá Maritu, er sálarheilsa. Ein persónur, sum stendur Maritu nær, hevur sálarsjúku, og hon heldur, at vit mugu duga betur at handfara hetta økið. Men hon sær ljós fyri endan á tunlinum, tí í heyst verður vælferðarlógin løgd fyri tingið, og við henni koma nakrar broytingar, sum Marita leingi hevur bíðað eftir. Eg fekk næstan tár í eyguni, tá ið eg las lógaruppskotið. Tað er so umráðandi, at tað verður møguligt hjá starvsfólkum at tvinga tey
sjúkastu at taka medisin. Tí tey fólkini, sum eru allarsjúkast, klára ikki sjálvi at fortelja fyri nøkrum, hvat tey hava brúk fyri, greiðir Marita frá.
HVÍ ER MARITA VIRKIN Í JAVNAÐARFLOKKINUM? Fyri Maritu hevur tað altíð verið natúrligt at blíva ein partur av Javnaðarflokkinum. Familjan úr báð um ættum hevur altíð verið vinstra vend, so hon hevur fingið tað inn við móðurmjólkini. Vit hava altíð tosað nógv um politikk heima. Eg haldi tað vera ordiliga umráðandi, at vit javnaðarfólk eru røddin hjá teimum, sum ikki hava eina so sterka rødd, sigur Marita. Marita hevur ofta hoyrt fólk siga, at Javnaðarflokkurin bara er fyri tey, sum ikki tíma at arbeiða. Hesum er Marita ógvuliga ósamd við. Vit eru ein arbeiðaraflokkur! Vit trúgva nemliga, at tey, sum kunnu arbeiða, hava skyldu til at gera tað. Um nakað, so eru vit tann harðast arbeiðandi flokkurin, sigur Marita avgjørd og endurtekur týdningin av, at vit øll gera okkara í felags skapinum.
HVÍ SKULU VIT VELJA MARITU TIL KOMANDI VAL? Eg eri loyal, og eg haldi, at vit hava brúk fyri fleiri loyalum politikarum í flokkinum, sigur Marita flennandi og leggur afturat: Eg eri eisini tvør, og eg klári ikki órættvísi. Tað er nokk eisini tí, at eg eri í Javnaðarflokkinum. Eg vil basa órættvísinum. Og um eg skal vísa á ein annan góðan eginleika, so er tað, at eg beri ikki agg. At bera agg er bara tíðarspilla. Tí tá mást tú ganga og minna teg sjálva á, hví tað er, at tú ber agg. Tá er tað nógv lættari bara at fyrigeva fólki.
9
Pensjónistafundur Í Javnaðarflokkinum eru vit so heppin, at vit hava nógvar skilagóðar limir í øllum aldursbólkum, sum hvør sær og saman geva sítt virðismikla íkast til arbeiðið í flokkinum. Tí bjóða vit javnan limum okkara kring landið inn til ein drekkamunn og eitt prát um avbjóðingar og møguleikar. 24. septembur høvdu vit sera hugnaliga pensjónistavitjan.
10
SĂ˜GAN
Sosialurin 27. august 1987
11
RØÐUR
Misrøkja vit okkara børn, misrøkja vit okkara samfelag Síðst í august mánað setti løgmaður, Aksel V. Johannesen, eina norðurlendska ráðstevnu um barnarættindi og umsorganartrot í Norðurlandahúsinum, sum ”Nordisk forening for barnamishandling og omsorgssvikt” skipaði fyri. Undirtøkan var stór og á skránni vóru fleiri áhugaverdir fyrilestrar. Aksel V. Johannesen setti ráðstevnuna við hesi røðu: Kære allesammen – godmorgen og rigtig hjertelig velkommen til Færøerne! Og velkommen til denne vigtige konference, som jeg er meget glad
for at få mulighed for at indlede. »Der kan ikke være nogen tyde ligere åbenbaring af et samfunds sjæl end den måde, hvorpå det behandler dets børn«. Disse ord ejer en af vor tids største menneskeretsforkæmpere - Nelson Mandela. Det er i år hundrede år siden, at han blev født. Han havde igennem sit lange og begivenhedsrige liv en stor omsorg for børn. Og Mandela havde fuldstændig ret: Vores samfunds sjæl hænger nøje sammen med, hvordan vi behandler vores børn. Vores børn er vores dyrebareste ressource. De er vores fremtid. Og de som skader vores børn skader også vores samfund. Les alla røðuna her
Vindeygu heldur enn spegl Síðst í septembur mánaði var norðurlendskt seminar fyri vaksnamannaútbúgving í Føroy um. Í nógvum førum kunnu drúgvar praktiskar royndir sammetast við útbúgving, og NVL, sum hevur limir í øllum norður londum, arbeiðir sostatt við at fáa vaksnum fólki prógv uppá sínar førleikar. Rigmor Dam, lands stýriskvinna í mentamálum, setti ráðstevnuna og segði millum annað, at endamálið við út búgving er at umskapa spegl til vindeygu. 12
Tá vit hyggja í speglið, síggja vit bara okkum sjálv og tað, vit altíð hava sæð. Lítil menning er í tí. Men hyggja vit út ígjøgnum vindeygað, kunnu vit seta okkum sjálv í samband við umheimin, vit kunnu síggja nýggj mál og øðrvísi mátar, segði Rigmor Dam millum annað. Les alla røðuna her.
Í LJÓSKASTARANUM
Eitt risa fet inn í nútíðina - Nýggja vælferðarlógin endurspeglar eitt paradigmiskifti í almennu vælferðartænastunum. Einstaki borgarin skal takast upp á ráð, fáa skjóta og góða ráðgeving, og vit skulu stuðla borgarunum í at liva eitt so vanligt lív, sum gjørligt, sigur Eyðgunn Samuelsen, landsstýriskvinna við almannamálum.
HVÍ FARA UNDIR EINA VÆLFERÐARLÓG? Samgongan setti sær beinanvegin fyri at dagføra almannalóggávuna her á landi, so hon hóskaði betur til føroysk viðurskifti. Eyðgunn Samuelsen hevur nú sent uppskotið til løgtingslóg um vælferð, ið skal avloysa forsorgarlógina, og løgtings lóg um tvingsil og inntriv í sjálvsav gerðarrættin til ummælis. Lógaruppskotið fevnir um Sáttmála Sameindu Tjóða um rættindi hjá einstaklingum, ið bera brek (Breksáttmálin). Við lógaruppskotinum verða krøvini, sum eru ásett í Breksáttmálanum, ment við tað, at lógaruppskotið umframt at nágreina rættin til verandi sosialar tænastur eisini heimilar, at nýggjar sosialar tænastur verða veittar fólki, ið bera brek. Endamálið við at veita fleiri sosialar tænastur er at tryggja sjálvbjargni, lætta um gerandisdagin og tryggja, at persónar, ið bera brek, kunnu vera við í samfelagnum.
VÆLFERÐ UNDIR UMBYGGING Seinastu árini eru stórar broytingar hendar í mátanum, sum vit hugsa um vælferðartænastur. Vit kunnu kalla tað eitt paradigmiskifti. Har almannastovur áður vóru at samanbera við handlar við ávísum vørum á hillini, so verður støði nú
tikið í einstaka borgaranum. Tá starvsfólkini í almenna geiranum einans kunnu veita borgaranum tær avmarkaðu vørurnar á hillini, so verða allir borgarar viðgjørdir eins, hóast avbjóðingarnar eru ymiskar. Nú venda vit tí við og siga, at fyrst hyggja vit at tørvinum hjá einstaka borgaranum, og síðani hyggja vit eftir, hvat skal til fyri at nøkta henda tørvin ella loysa hesa avbjóðing. Øll skulu hava somu møguleikar, men øll skulu ikki viðgerast eins, sigur Eyðgunn Samuelsen.
sum bera brek, fáa tilboð um námsfrøðiliga ráðgeving Frameftir er ætlanin, at familjur, sum hava børn, sum bera ávís brek, skulu fáa málrættaða og dygdargóða familjuráðgeving á høgum fakligum støði. •
Viðlíkahaldsvenjing verður lógarfest og skipað í Almannaverkinum Størsta frambrotið er, at viðlíka haldsvenjing til borgarar, sum hava umfatandi og varandi skert virkisføri orsakað av breki ella varandi sjúku, umsíðir kann skipast sum almenn tænasta. Seinnu árini eru munagóð átøk framd í mun til at fáa skipaða endurvenjing til føroyingar bæði innan heilsuverk, almannaverk og í kommununum.
•
Flutningstænasta verður lógarfest Landsstýrismaðurin fær heimild til at skipa flutningstænastu til borgarar, sum fáa tænastu frá Almannaverkinum. Almannaverkið hevur skyldu til at veita landsfevnandi tænastur og ofta vísir tað seg, at landafrøðin kann vera ein avbjóðing í so máta.
“
Nýskipanir innan almannaøkið skulu tryggja øllum borgarum góða tænastu, rættartrygd og møguleikar at liva og virka í Føroyum
Samgonguskjalið
”
HVAT KEMUR LÓGIN AT MERKJA? Uppskotið til vælferðarlóg gevur millum annað landsstýriskvinnuni heimild til at skipa tænstastur, sum hava verið eftirspurdar í nógv ár. Hetta eru millum tænasturnar, sum landsstýriskvinnan hevur ætlanir um at seta í verk: • Allar familjur, sum hava børn,
Alt lógaruppskotið kann lesast her.
13
Landsstýriskvinnan Eyðgunn Samuelsen er fødd í 1959 í Sørvági. Hon hevur verið virkin í Javnaðarflokkinum síðan 1987 - bæði í lokalfelagnum, í kommunalpolitikki og landspolitikki. Hon kom fyrstu ferð inn sum varafólk á tingi í 2008, har hon bleiv forkvinna í fíggjarnevndini. Harafturat hevur hon verið virkin í fakfelagsarbeiði m.a. sum forkvinna í Føroya tekniska lærarafelag. Eisini var hon fyrsta forkvinna í Demokratia.
14
AVRIK FRAMD Á ALMANNAØKINUM Eitt, sum eyðkennir hesa samgonguna, er, at fleiri stórmál, sum hava ligið á láni í fleiri áratíggju, eru avgreidd. Niðanfyri eru nøkur av málunum, sum eru avgreidd á almannaøkinum, meðan Eyðgunn Samuelsen hevur verið landsstýriskvinna á økinum:
PENSJÓNSNÝSKIPAN Sum m.a. gevur øllum verandi pensjónistum 1000 krónur meira at liva fyri um mánaðin. Les meira her.
LEIGULÓGIN DAGFØRD Almannaverkið fær nú fimtu hvørja íbúð hjá Bústøðum. Les meira her.
BYGGIMÁL FYRI 200 MILLIÓNIR KRÓNUR Samtykt er at byggja tvey sambýli til fólk við menningartarni, og at byggja eitt búheim og umlættingarheim til børn og ung við autismu. Les meira her: https://www.amr.fo/fo/kunning/tidindi/ logtingid-samtykt-logaruppskot-um-at-byggja-bustadir-til-folkvid-breki/
VÆLFERÐARLÓGIN Vælferðarlógin fevnir um nógvar ymiskar skipanir, sum so ella so røkka inn í flestu heim í Føroyum. Umframt at veita stuðul, tænastur og fíggjarliga trygd, regulerar vælferðarlógin eisini grundleggjandi viðurskifti millum tað almenna og tann einstaka borgaran. Tænasturnar skulu veitast saman við borgaranum heldur enn fyri borgaran. Les meira her.
FAMILJUÍSKOYTIÐ Familjur við lágum inntøkum kunnu nú søkja um familjuískoyti. Familjuískoyti er ein fíggjarligur stuðul, sum verður veittur familjum við børnum, sum hava lágar inntøkur, og sum ikki hava ognir av týdningi. Les meira her.
ÚTBÚGVINGARTILBOÐ TIL UNG VIÐ AUTISMU Ung við autismu hava nú møguleika at nema sær førleikagevandi útbúgving.
Á jøvnum føti
Røða hildin av Eyðgunn Samuelsen, landsstýriskvinnu við almanna málum, í sambandi við at virknis- og tilhaldsstaðið ”Gloym meg ei” lat upp í nýggjum hølum í Klaksvík. Virknisog tilhaldsstaðið – Gloym meg ei – er ætlað heimabúgvandi fólki í Norðoyggjum og Eysturoy, ið hava sálarligar og sosialar avbjóðingar at dragast við. Eg gekk mær ein túr herfyri og kom fram við húsinum. Eg bleiv boðin innar av starvsfólki, sum stríddist við at fáa tað síðsta uppá pláss, og tit vóru sum vera man sera spent eftir at sleppa í gongd í nýggju hølunum. Tit greiddu mær frá, at bæði starvsfólk og tit - sum koma í Gloym meg ei- hava verið við til at fremja umvælingina og fríðkanina bæði innan- og uttandura. Eg skilji, at tað koma tit framhaldandi at gera, og tað dámar mær sera væl. Hetta er tykkara “stað”, og tað er umráðandi, at tit kenna, at bæði karmar og innihald verður tykkara (...). Nú hava vit so fingið karmarnar – so er bara eftir at útfylla teir. Eg vænti, at tit starvsfólk, sum hvønn dag gera tykkara til, at borgarar, sum koma í Gloym meg ei, fáa eina góða tænastu frá Almannaverkinum, eisini fara at gera tykkara til, at nýumvældu hølini verða gagnnýtt á besta hátt framyvir, og virksemið verður skapt saman við teimum, sum hava tørv á tilboðnum.
Les alla røðuna her.
15
Plogging 8. august skipaði Javnaðarflokkurin fyri politiskari plogging kring landið.
Plogging er ein samanseting av at jogga og at taka burturkast upp úr náttúruni samstundis (úr svenskum: at plocka upp). Í Javnaðarflokkinum síggja
vit tað sum okkara skyldu at verja umhvørvið og at ganga á odda fyri burðardygga, samhaldsfasta samfelagnum. Hetta eru týdningarmiklir tættir í
sosialdemokratisku hugsjónini, sum ikki bara ganga aftur í politisku avgerðum floksins, men eisini vísast í verki.
Nakað av tí, sum varð ruddað í høvuðsstaðnum
Suðurstreymoy
16
Norรฐoyggjar Suรฐuroy
Eysturoy
17
LIMAFELAGIÐ
Umhvørvi og ferðavinna í Vágum SKRIVAÐ HEVUR: BENJÁMIN LYDERSEN
Í Vága Javnaðarfelag hava vit skipað fyri gongutúrum hesi bæði síðstu árini fyri allar limir í Javnað arfeløgunum runt í landinum. Hettar fyri at samansjóða limir og at vísa Vágar frá síni bestu síðu. Í fjør varð farið út á Trælanípu, og í ár varð farið niðan á Egg í Sørvági. Næsta ár er ætlanin at fara norð á munnan við Fjallavatn á longsta degi. Hetta er tó ein longri túrur í mun til hinar. Túrarnir hava verið hugnaligir, og eisini hava teir latið upp fyri
Nevndin í Vága Javnaðarfelag
18
góðum práti eitt nú um umhvørvi og ferðavinnu. Eisini eru vit í gongd við at snikka eitt tiltak saman, sum er ætlað ungum. Á skránni verður millum annað kunning um, hvat Javnaðar flokkurin stendur fyri, og hvørjar grundsúlurnar eru hjá flokkinum. Hettar er fyri at birta áhuga millum ung, og fáa tey meira virkin í poli tikki. Nú telja vit mánaðir til val verður aftur, so gleðiligt hevði verið, um Javnaðarflokkurin fær umboð úr Vágum. Síðst vit fingu umboð úr Vágum var tann 17. novembur í 1990, tá Frank Davidsen varð valdur inn á ting. Tó hevur boð verið eftir
varafólki av og á. So nevndin er nú so smátt farin í gongd við at fyrireika seg til val, sum í seinasta lagi verður 1. septembur 2019.
HUGSA GRØNT Tá vit tosa um grønan politikk, er tað sum oftast vatn- og vindorka hugsað verður um. Men grønur politikkur er so nógv meira enn bara tað. Eitt nú innflyta vit fleiri tons av eplum og øðrum grønmeti árliga. Hettar er tó í minking, tí tað eru nógvar eldsálir runt um í landinum, sum velta. Bæði tey, sum hava hetta sum hjávinnu, og tey, sum velta til húsbrúk. Ynskiligt er, um enn fleiri fara at velta til húsbrúk, har ið umstøður eru til tað.
Endurnýtsla er meiri inn í hes um tíðum, men enn er langt á mál í Føroyum. Tá vit tosa um byggivinn una er nógv gips og glas, ið verður tyrvt, og plast verður brent, sum ístaðin kundi verið endurnýtt, sum tað verður gjørt í grannalondunum. Um vit taka húsarhaldsrusk, so verður tað bara grovskilt sum vanda mikið burturkast, papp/pappír og tað, sum kann brennast. Leita vit til Norra eru fleiri skiljingar s.s. plast, jarnblikk og glas, og mjólka/djúspakkar fara saman við papp/papír og vera ikki brendir sum í Føroyum. Og so eru tað matrestir, kaffigrugg, skitið papp/ pappír og annað lætt niðurbrótandi rusk, sum verður koyrt í bioanlegg í Norra. Hetta kundi eisini verið eitt gott íkast til bioannlegg í Føroyum, sum ætlanin er at byggja. So er tað restin, sum verður brent, skitið plast, flamingo og annað. Hetta vil minka um nøgdina av ruski at brenna og harvið útlátið, og sparir nógv slit uppá ovnin. So í roynd og veru er alt tað, vit spara náttúruna fyri grønur politikkur. Gleðiligt hevði verið at fingið eina loysn uppá henda sera stóra trupulleikan skjótast gjørligt.
FERÐAFÓLK Í FØROYSKU NÁTTÚRUNI 2015 var árið, tá ferðavinnan veru liga tók ferð á seg. Mestur mundi tað vera sólarmyrkingin, sum hevði stóran leiklut í hesum. Neyvan høvdu vit væntað so stóran virknað av eini hending, sum vardi ikki nógv longri enn 2 min. At ferðavinnan er økt nógv skuldi verið gott og gleðiligt. Men tó! Vit vóru ikki klár at taka ímóti so nógv um ferðafólki. Men tað er gleðiligt at sjøtul er settur á at skapa góðar og tryggar karmar og greiðar linjur fyri útlendsk ferðafólk. So tey kunnu fáa góðar upplivingar í Føroyum. Tað er ikki í lagi, at ferðafólk
Benjámin Lydersen, formaður spyrja, hvussu tey skulu ganga til Slættanesar og fáa bara svarið: ”Handan vegin”. Tað má og eigur at vera trygt hjá ferðafólki at fara gongutúrar. Tí kundi ein møguleiki verið at gjørt eina app, ætlað ferðafólki, har ein kundi keypt sær ein túr við vegvísing. Hesir túrar kunnu vera lættir og hava eina trygga farleið uttan at noyðast at hava staðkend fólk við á túrinum. Til teir longu túrarnar má staðkent fólk, sum kennir umstøðurnar, vera við ferðafólki t.d. til Víkar, Slættanesar og aðrastaðni. Eisini kundi møguleiki verið at keypt atgongd at fiska á vøtnum í styttri tíðarskeið s.s. ein dag ella eina viku við møguleika eisini at tjalda. Og so eru tað tey eksklusivu støðini í Føroyum, har sera nógv útlendsk ferðafólk vitja. Har kundi mann
umhugsað at lagt eitt luksusgjald. Hetta fyri at tálma ovurhonds stóru gongdini á ávísum støðum og sam stundis verja hesi. Vit skulu heldur ikki vera smæðin fyri at taka pening fyri tær tænastur, ið føroyingar veita til útlendsk ferða fólk. Ferðavinnan er eitt sera gott íkast til føroyska búskapin. Men við meira og betri fyri- og samskipan er møguligt at fáa enn meira avkast av ferðavinnuni. Eitt nú er at fordeila ferðafólkini út um oyggjarnar, og geva teimum møguleikar til fleiri ymsar upplivingar - ikki einans gongutúrar, men eisini túrar við báti at fiska og frásøgutúrar. Hetta kann geva enn meira avkast.
19
Vitjanir á Sandoynni Í Javnaðarflokkinum halda vit tað vera ómetaliga umráðandi, at vit javnan koma út um landið at vitja virkir og práta við fólk á staðnum. 14. august vitjaðu vit Visit Sandoy, Sandoy Seafood, Snikkarakjallaran í Dali, Hotel Skálavík, Veltuna í Skálavík og heima á Sandi og Føroya Grótvirki í Skopun. Sandoyingar tóku væl ímóti okkum, og við aftur á heim ferðini høvdu vit nýggja vitan og íblástur til politiska arbeiðið - og eina rúgvu av grønmeti. Vit gleða okkum at koma aftur. Uttan fyri kunningarstovuna í Skopun
Inni í Snikkarakjallaranum í Dali.
Formaðurin inni í Sandoy Seafood í Skopun. 20
Inni í einum av tunlunum hjá Veltuni
Formaðurin hevur ognað sær nakrar vistfrøðiligar gularøtur frá Veltuni.
Tingbólkaforkvinnan uttan fyri Grótvirkið í Skopun. 21
GESTAGREININ
At liva og at lata liva SKRIVAÐ HEVUR: KRISTIANNA WINTHER POULSEN Brot úr bókini Krossvegir (2007)
Talu- og skrivifrælsi skal tryggja eitt livandi orðaskifti, sum er grundleggjandi í einum demokratiskum samfelag. Tann stóra avbjóðingin er at praktisera talu- og skrivifrælsið á ein slíkan hátt, at vit øll orka at liva í Føroyum.
ÝRMÆTA TOLSEMIÐ D Flestu okkara vilja vera tað ella halda okkum vera tað. Tolerant. Tolsemi verður í dagsins samfelag hálovað sum eitt ja-orð, ið er ovarlaga á breddanum, tá ið talan er um politiskt lýtaleysan atburð. Ynskið um økt tolsemi var 22
eisini millum orsøkirnar til, at løgtingsfólk løgdu fram uppskot til ríkislógartilmæli um broyting í revsilógini (forboð móti at gera mun á fólki vegna kynsliga orientering), bæði í november 2005 og í oktober 2006. Og í politiska kjakinum, sum stóðst av hesum uppskoti, varð
nógv tosað um týdningin av tolsemi. Onkur firtnaðist av at verða skírdur intolerantur, bert tí at hann var ímóti hesum nógv umrødda uppskoti. Eitt samt kór tykist hálova tolsemi sum hugtaki og sum atburði. Tó valdar ósemja um, hvat vit skulu tolerera, og hvat vit ikki skulu
tolerera. Hetta veldst um veruleika og lívsáskoðan hjá henni ella honum, sum skal tolerera. Teir siðir og tann mentan, sum í eitt ávíst tíðarskeið eru galdandi, eru avgerandi fyri áskoðanir um, hvat verður tolererað og hvat ikki verður tolererað í einum samfelag. No Man is an Island, og vit verða øll ávirkað av hvørjum øðrum og av samfelagnum, sum vit sjálvi eisini ávirka samfelagið, um vit ynskja tað ella ikki.
TOLSEMI – HVAT SNÝR TAÐ SEG UM? Hugtakið tolsemi varð serliga ment í sambandi við átrúnaðarligt tolsemi mótvegis minnilutabólkum í kjalarvørrinum á Trúbótini. Søguliga hava politiskt og átrúnaðarligt tolsemi verið tey mest týðandi liðini av tolsemi, av tí at ymiskar politiskar og átrúnaðarligar fatanir hava elvt til óteljandi ræðuleikar. Heimsspekingar í Upplýsingartíðini stríddust ímóti átrúnaðarligari fanatismu og pátrúgv og fyri átrúnaðarligum tolsemi. Vert er at nevna, at tað vóru ymiskir bólkar innan kristindómin, sum kjakast varð um. Aðrar trúgvir enn kristindómurin vórðu ikki tolereraðar í Europa fyri 300 árum síðani. Tolsemi stavar frá latínska orðinum tolerare, ið merkir at halda út, at góðtaka, at tola, at finna seg í, at líða. Sum hugtak verður tolsemi brúkt í kjaki um sosial, mentanarlig, átrúnaðarlig og politisk evni, fyri at lýsa hugburð og gerðir, sum ikki loyva, at mismunur verður gjørdur mótvegis teimum, ið onkursvegna standa fyri einum atburði, sum meirilutanum mislíkar. Vit tosa ikki um, at vit mugu
tolerera ein leskiligan døgurðabita, ein vakran summardag og ein góðan film. Heldur tosa vit um, at vit mugu tolerera aðrar áskoðanir, aðrar livihættir, aðrar trúgvir enn okkara egnu. Tað, sum vit tolerera, er sambært okkara egnu lívsáskoðan neiligt, men nakað, sum vit kortini mugu tola ella mugu royna at tola, og fyri at praktisera tolsemi eru vit onkuntíð noydd at tolerera viðurskifti, sum vit halda vera ótolandi. Tolsemi sum atburður krevur av okkum, at vit ikki fremja tær neiligu gerðirnar, sum annars eru avleiðingar av okkara neiligu meting av hesum ella hinum. Ein avbjóðing hesum viðvíkjandi er at royna at hava tamarhald á okkum sjálvum, tá ið vit koma í samband við persónar, sum standa fyri áskoðanum ella atburði, sum vit í veruleikanum ikki orka fyri. Ein spurningur kann so verða, hvussu slíkt tamarhald kann praktiserast. Hvørjum skulu vit royna at hava tamarhald á? Ein møguligur hugur til at sorla tey sundur, sum umboða tað, ið vit ikki orka fyri, skal sjálvsagt temjast. Men skulu vit temja okkara intolerantu tankar og áskoðanir? Ber hetta til? Og eiga vit at temja okkara orðaval í einum møguligum orðadrátti? Um vit velja at temja okkara orðaval í okkara almennu framsøgnum, er ella eigur í størst møguligan mun at vera ein spurningur um hóvsemi hjá hvørjum einstøkum av okkum, heldur enn um formligar ásetingar um, hvat er loyvt, og hvat ikki er loyvt at bera fram. Tí slíkar ásetingar ganga lættliga taluog skrivifrælsinum ov nær. Tó skulu
ítøkilig eggjan til harðskap og haturtalu mótvegis minnilutabólkum, sum ofta eru veikir og marginaliseraðir, á ongan hátt góðtakast.
POLITISKT TOLSEMI OG GERANDISTOLSEMI Arbeiðið fyri tolsemi og ímóti ótolsemi fer fram bæði á politiskum stigi og hjá okkum sum einstaklingum. Uppgávan hjá politisku myndugleikunum er at ganga á odda og at skapa karmar fyri, at vit øll kunnu finna okkum til rættis sum samfelagsborgarar. Hetta verður millum annað gjørt við at tryggja borgararættindi, at virða altjóða ásett mannarættindi, at banna og revsa hatur-brotsverk og mismun yvirhøvur mótvegis øllum minnilutabólkum, og at tryggja, at vit øll eru líka fyri lógini. Hesir karmar eru ikki statiskir, men broytast og mennast, so hvørt sum samfelag og mentan broytast og mennast. Innan hesar formligu karmar kunnu vit sum privatpersónar, sum foreldur, makar, systkin, vinfólk, arbeiðsfelagar og sum samfelagsborgarar liva og virka við tolsemi sum einari av teimum mongu avbjóðingunum, ið tilveran gevur okkum menniskjum. Vit eiga at leggja okkum eftir at tola okkara grannar og okkara medborgarar, eisini tey fáu, sum hvørki eru hvít ella heteroseksuel. Og í roynd og veru snýr tað seg kanska einamest um, at eg skal tola og liva við, at ikki øll menniskju eru akkurát sum eg og ikki halda akkurát tað sama sum eg, og at øll onnur mugu tola tað sama.
23
Vitjanir í Eysturoynni Í Eysturoynni finna vit hægstu fjøllini, størsta fiskavirkið og (møguliga) vakrastu náttúruøki í landinum. Fólkatalið og vinnulívið er støðugt vaksandi, og eisini tey, sum av ymiskum orsøkum hava avbjóðingar í lívinum, hava framúr góðar møguleikar at trívast og virka í oynni. Alt hetta upplivdu vit 16. august. Vit byrjaðu morgunin á Pelagos í Fuglafirði, har greitt varð frá søguni, visjónum og framtíðar møguleikum og avbjóðingum. Síðani fóru vit í Dugna á Kambsdali, har Hedvig
Pelagos í Fuglafirði
Miðnám á Kambsdali
Formaðurin saman við vaskikonunum í Miðnámi á Kambsdali
Johansdóttir greiddi okkum frá týðandi virkseminum á staðnum. Eftir hetta fingu vit ein bita, eina framløgu og ein rundtúr í Miðnámi á Kambsdali. Vit endaðu vitjanina í Saltangará og á Glyvrum. Vit løgdu leiðina inn til verkstaðið Stíggj, har starvsfólk og borgarar fingu høvi at seta politikarunum spurningar. Dagurin endaði á Bakkafrosti, har Regin Jacobsen greiddi frá søguni og framtíðarætlanum hjá felagnum. Vit takka hjartaliga fyri íblástur, góðan mat og blíðskap.
24
Dugni á Kambsdali
Á Stíggi í Saltangará vóru tey sera glað fyri vitjanina. Løgmaður fekk eitt stórt klemm
Stjórin á Bakkafrost, Regin Jacobsen, saman við Sjúrði og Kristionnu
25
LESARABRÆVIÐ
Gera góðar dagar hóast mein enn bagar SKRIVAÐ HEVUR: JÓNLEIF JOHANNESEN Okkara politiska ábyrgd er at føra føroysku familjurnar, tað føroyska samfelagið, fram á lívsins leið so væl sum til ber. Hetta var góði boðskapur løgmans í ólavsøkurøðu hansara 2018. Havi hug at flætta løgmansrøðuna saman við myndini ein annar ólav søkurøðari, nevnliga Jón Heystoy, brúkti í síni setanarrøðu ólav søkuaftan. Myndin, Jón Heystoy brúkti, var um, hvussu vit ferðast gjøgnum lívið. Leypandi av løgasteini á løgastein. Summir steinar liggja trygt í ánni. Eru slættir og turrir. Aðrir kunnu rilla, verða vátir og slýggjutir og torførir at fóta sær á. Tað koma løtur til flestu okkara, har ein sjálvur stendur og rillar. Tað veri seg tá sjúka rakar, tá av bjóðingar stinga seg upp hjá børn um okkara í skúlahøpi, ella tá onkur av okkara nærmastu snávar ella fær løst, tað veri seg sálarliga ella likamliga. Tá er gott at vita, at skip anir lofta. Tá er gott at kunna seta sítt álit á skipanir, ið rætta eina hjálpandi hond. Og liva vit øll eftir hugsjónar-orðunum ger tína skyldu og krev tín rætt, er slík skipan áhaldandi í ljósmála. Lívsleiðirnar eru ymiskar. Hjá summum er longri millum løga steinarnar, og ein hond má rætt ast, so leypast kann á næsta steinin. Summar lívsleiðir hava fleiri slýggjasteinar. Aðrar liggja í 26
ánni, har streymur er harður. Tí mugu føroyingar, sum standa á góðum kletti, veita hjálp eftir førimuni. Eisini um tað seinkar persónligu ferðini eitt sindur. Vilja vit øll, tá lívið bjóðar okkum válgarsbitar og herðar gerast breiðar, at lata eftir førimuni, so eru fleiri av hjálpandi hondum til teirra, sum berjast við lagnuna á slýggjagróti. Tá eru fleiri klípi at stiga teir rillandi steinarnar við. Men skipanir slítast, tað máast burturav, og tí er neyðugt við viðlíkahaldi, við vilja og ágrýtni at skapa nýtt, men
við sama góða endamáli: At føra allar føroyskar familjur trygt fram á leið. Hetta vilja vit áhaldandi gera komandi tíðina. Tí vit eiga at standa saman. Vit nýtast ikki í ovurhuga, hvør í sær at søkja gleði við hægsta sal, tí sum skaldið Mikkjal á Ryggi sigur so satt: Eydnan er at finna, har grannar semjast væl. Har kærleiki man ráða, har blídni er við borð, har mildar tungur sáa tey mjúku troystarorð. Vit eiga sum einstakligar, men sanniliga eisini sum samfelag,
at taka hesi orð til okkara. Tí tá tær føroysku familjurnar hava tað gott, hevur føroyska samfelagið tað gott. Hetta má havast í huga tá ið karmar smíðast til heilsuverk, almannaverk og skúlaverk. Mikkjal á Ryggi, tað megnar skald hann var, yrkir eisini: Elska vit hvønn annan og gera væl við grannan, og klandur ei er kent, tá eru góðir dagar, um mangt eitt mein enn bagar, og tá er árið farið hent. Hetta eigur at vera stavnhald okkara: At gera góðar dagar, um mangt eitt mein enn bagar. Ikki bert fyri einstakligar vit kenna væl, men fyri allar tær føroysku familjurnar. Og hóast smá í heimshøpi so eisini í størri mun úti í heimi, har hart leikar á. Og eru støður, har vit ikki eiga vitan um tær avbjóðingar, sum borgarar í hesum landi hava, eiga vit at lurta. Tá eitt nú tosað verður um vanda farleið, tað veri seg norð um Fjall, til Dals og aðrastaðni við, eiga vit at lurta. Alt kann ikki gerast í senn, tað er eyðvitað. Men so mugu vit raðfesta væl og á slíkan hátt, at álit og faklig vitan liggur aftan fyri raðfestingar okkara. Men skal hjálpast er neyðugt at hava fótafesti. Ikki tryggja seg við reim og seðlum, men at standa so mikið væl, at tann orkumikli megnar at hjálpa. Tí má nýhugsan, virkisfýsni og framtakshugur hava góðar karmar. Ikki fyri í sjálvsøkni at náa hægsta sal men fyri at kunna hjálpa væl. Ikki bert sær sjálvum og sínum, men øllum føroysku familjunum. Løgmansrøðan tekur væl saman um tey síðstu árini og tey skilagóðu tøk, ið tikin eru. Og hon vísir eisini tann rætta hugburðin, nú vit fara undir hesa tingsetuna. Takk fyri orðini Harra løgmaður og lat okkum saman virka virkisfús fyri allar føroysku familjurnar, soleiðis at vit royna av øllum alvi at gera teimum góðar dagar hóast mangt eitt mein enn bagar.
NÝTT ÚR ÚTHEIMI:
Óvissa og veikari altjóða stovnar SKRIVAÐ HEVUR: REGIN BERG
Gongdin við øktari óvissu og veikari altjóða stovnum hevur hildið áfram farna ársfjórðingin. Klassiskir stovnar sum ST, WTO (heimshandilsfelagsskapurin) og ICC (altjóða Krígsbrotsmannadómstólurin) eru hóttir, og sannlíkindini fyri semju millum ES og Bretland minka, samstundis sum spenningurin millum Kina og USA økist. Serliga ST og ICC hava í longri tíð verið undir trýsti, men einamest av londum sum Russlandi. Síðani Donald Trump kom til valdið, er stóra hóttanin móti stovnunum tó sjálvt tað landið, ið var drívmegin handan at felagsskapirnir vórðu stovnaðir, USA, tann stóra hóttanin. USA hevur meldað seg úr mannarættindaráðnum og UNESCO (útbúgvingar- og mentanarráðið), bæði ST stovnar, eins væl og USA hevur skorið játtanina til friðarvarðveitandi lið, til fólkatalsgrunnin, til Palestinska neyðhjálp og fór eisini úr París-avtaluni. Harumframt hóttir USA nú ICC við, at um ICC kannar møgulig krígsbrotsverk, ið USA ella tess sameintu hava framt, so setur USA sanktiónir í verk móti ICC – og kann enntá handtaka fólk, ið arbeiða fyri ICC. Hetta letur upp fyri, at onnur lond kunnu gera tað sama. Støðan í WTO er líknandi. Ger felagsskapurin ikki, sum USA vil, so meldar USA seg úr felagsskapinum. Um sama mundi sær støðan alt spentari og ógreiðari út viðvíkjandi Brexit. Tey konservativu við Theresu May á odda blivu endiliga hálvavegna samd um, hvat tey vildu hava burtur úr samráðingunum við ES. Einasti vansin er, at hvør einasti eygleiðari og serfrøðingur visti, at ES ongantíð fór at ganga við til hetta uppskotið. Støðan nú er eisini, at Brexit skjótt er so nær, at tað verður serstakliga torført at semjast um nakað – og einki realistiskt uppskot liggur á borðinum. Helst eru bara einir tveir mánaðir eftir at finna eina semju, og spenningurin er øktur, samstundis sum virðingin er minkað, millum ES og Bretland. Spenta støðan millum Kina og USA er eisini blivin verri. Handilskríggið er blivið so umfatandi nú, at eyka tollur er lagdur á flestu vørurnar millum londini, og eingin loysn er í eygsjón. Hvørki USA ella Kina kunnu bakka, tí tað hevði fingið politsku leiðsluna at síggja veika út á heimafrontinum. Sostatt er eisini ringt at síggja eina veruliga loysn her.
27
SKRIVAÐ HEVUR: SJÚRÐUR SKAALE
av borgini
Cpr-nummarið:
Praktisk loysn heldur enn ideologiskt stríð Sambandsflokkurin brúkar nú cpr-nummarið sum jarnbrot fyri at kveikja lív í loysing/sambandkeglið. Men ein smidlig loysn liggur á borðinum. Hvat skal mann gera fyri at øsa tjóð veldisfólk? Jú, hví ikki skjóta upp at geva øllum føroyskum nýføðingum danskt persónsnummar? Tað man fara at fáa øði í grindina. Og tað er júst tað, sum formaður Sambandsfloksins nú roynir. Bárður Nielsen mælir til, at føroyingar – frá føðing – skulu fáa eitt danskt cprnummar afturat føroyska p-talinum, og hevur sett ríkisumboðnum spurn ing um málið. Eg skilji væl, at Sambandsflokkurin roynir at kveikja lív í eitt stríð við 28
tjóðveldisfólk. Tað er jú tí, flokkurin livir av. Vit VITA, at Tjóðveldi aldrin gong ur við til, at øll skulu hava danskt cpr nummar við føðing. So við at mæla til júst ta loysnina, kann mann strika vøllin upp til næstu rundu í tí evindaliga boksikampinum millum loysing og samband, har annar rópar JA og hin rópar NEI. Hesin boksikampurin gagnar kanska nevndu flokkum – men eingin annar fær nakað burturúr.
LOYSNIR HELDUR ENN STRÍÐ Tað, fólk fáa gagn av, er at vit finna tær praktisku loysnirnar heldur enn at dyrka tað ideologiska stríðið. Og tað er tað, Javnaðarflokkurin ger – eisini í hesum máli. Tað er rætt, at manglandi cpr-
nummarið hevur skapt trupulleikar fyri nógvar føroyingar í nógv ár. Tí hesi fýra tølini aftaná føðingardagin eru sjálvur lykilin til at kalla allar tæn astur og veitingar í Danmark. Mann kann snøgt sagt onki uttan hesi tølini. Serliga eru tað føroyskir sjúklingar og føroysk lesandi sum hava havt nógv stríð, tá ið tey eru farin til Danmarkar til viðgerð ella lesnað. Hjá sjúklingum, sum javnan skuldu til Danmarkar til viðgerðar, hevur verið ilt at fáa yvirlit yvir, hvørja viðgerð tey høvdu fingið, tí atgongdin til journalirnar var knýtt at cpr-nummarinum. Eg havi sum fólkatingsmaður fingið ótaldar áheitanir um hetta, og havi eisini, saman við nógvum góð um kreftum – Ráðgevingin í Keyp mannahavn, Sendistovuni, sjúkra
húsverkinum, og myndugleikum í báðum londum – arbeitt miðvíst við at fáa málið loyst. Øll hava havt fokus loysnina – ikki á trupulleikan. Og nú er hetta torgreidda málið at kalla er loyst. Sonevnd “umsitingarlig cpr. nr.” verða útfýggjað teimum, hava tørv á teimum.
LOYSN Á BORÐINUM Einstakir steinar eru kortini eftir á vegnum. Til dømis hava føroyskir læknar uttan cpr-nummar ikki at gongd til donsku journalskipanina. Og tað ger tað sjálvsagt tvørligt at seta seg inn í, hvørjar viðgerðir eru framdar í Danmark. Men hesum trupulleikanum arbeiða føroysk ir myndugleikar við. Landsstýri skvinnan hevur so seint sum í mai sagt, at samskift verður um hetta á
hægsta stigi. Eisini kann vera tvørligt hjá føroyskum lesandi at fyrireika seg til at fara undir lesnað í Danmark, tí tað ikki ber til at fáa útflýggjað NemID í Føroyum. Mann skal møta upp á einari danskari kommunuskrivstovu. Men danir hava boðað bæði før oyskum myndugleikum og mær frá, at til ber at loysa hetta við at gera nakrar einfaldar, tekniskar broyt ingar í NemID-skipanini. Verður hetta sett í verk, so fer til dømis at bera til at fara á sína føroysku komm unuskrivstovu at bíleggja NemID. Og so kann tann lesandi – ella einhvør annar føroyingur – søkja lestrar stuðul, skifta kommunu, stovna tele fonhald og tryggja børnunum atgongd til stovn í Danmark. Alt í góðari tíð og uttan at møta upp í Danmark fyrst.
Málið er ikki í mínum hondum nú, men liggur m.a. hjá heilsum ála ráðnum. Er politiskur vilji kann tað loysast skjótt og smidliga. Og eg kann ikki ímynda mær annað enn, at landsstýrið hevur henda vilja. Tað snýr seg jú um at loysa nakrar praktiskar trupulleikar fyri okkara borgarar. At nakar í landsstýrinum letur ideologisk atlit skugga fyri hes um, er óhugsandi. Tá alt er komið í rættlag henda tvey ting: Fyri tað fyrsta verður ger andisdagurin lættari hjá nógvum. Tað verður gott. Fyri tað annað verður Sambandsfloksins krav um, at danska cpr-nummarið skal inn á føroyskar føðistovur meiningsleyst. Tað verður keðiligt hjá Bárði & Co. – men tey skulu nokk finna okkurt annað at kynda upp við :)
Vitan um Føroyar skal styrkjast í Danmark Stjórnin vil brúka 15 mió. til at økja kunnleikan, og borgarar skjóta upp, at Ríkisfelagsskapurin skal á tímatalvuna. Alt í samsvari við tað, Javnaðarflokkurin leingi hevur virkað fyri. Eitt nýtt borgarauppskot - tað er eitt uppskot frá borgarum, og sum við 50.000 undirskriftum kann verða lagt fyri Fólkatingið sum lógarupp skot - í Danmark leggur upp til, at undirvísing um Ríkisfelagsskapin, Føroyar og Grønland skal verða ein fastur partur av tímatalvuni í danska fólkaskúlanum. Hetta er eitt sjónarmið, sum Sjúrð ur Skaale fleiri ferðir hevur borið fram á Fólkatingi og í almenna orða skiftinum í Danmark. Støðið undir hesum hevur m.a. verið stóra kanningin, sum Javnað arflokkurin læt gera í 2013, og sum vísti, at vitanin millum danir var avmarkað. Serliga var tað spurning urin um danskar peningaligar veit
ingar til Føroya, sum sýndi eina púra skeiva fatan. Einans 6 % vistu, at blokkstuðulin er minni er ein milliard - hini hildu hann vera nógv hægri. Hetta hevur so havt við sær, at danskir myndugleikar - m.a. í sam starvi við Javnaðarflokkin á Fólka tingi – hava latið gera undirvísingar tilfar til danska fólkaskúlan. Men í onkrum førum hevur sam starvið verið ov lítið, og sumt av til farinum hevur meira styrkt fordóm arnar enn vitanina. Í fjør heitti eg á stjórnina at gera rættingar í tilfarinum og at gera undirvísing um Føroyar og Grønland til ein obligatoriskan part av und irvísingarætlanini. Rættingarnar vórðu gjørdar beinan vegin, men stjórnin vildi ikki taka avgerandi stigið og gera undirvísing um Føroyar til ein obligatoriskan part av tímatalvuni, sigur Sjúrður Skaale.
15 MIÓ. TIL UPPLÝSING Men við áhaldandi at vísa á trupul
leikan, kann ein kortini støðugt skapa smá framstig. Eitt teirra er, at tað á fíggjarlógunum fyri komandi fýra árini eftir ætlan verða settar 15 mió. kr. av til at økja danska kunnleikan um Ríkisfelagskapin. Hetta vísir, at tað hevur givið úrs lit at vísa á skeivleikarnar inni í politisku skipanini. Og borgaraupp skotið, sum nú er lagt fram, vísir, at tað eisini ger mun at føra hetta fram í almenna orðaskiftinum, greiðir Sjúrður Skaale frá. Føroyar brúka sera nógva tíð, pengar og orku til at læra børnini danskt mál og geva teimum kunn leika um Danmark, og tí líkist tað ongum, at tað framvegis ber til at ganga 10 ár í einum danskum fólkaskúla uttan at hava nakað um Føroyar yvirhøvur. Tað rætta var, at eitt sindur at undirvísing um Føroyar bleiv obligatorisk. Men eg fegnist kortini um øll tey stig, sum verða tikin rætta vegin, sigur Sjúrður Skaale. 29
Minningarorð um Jacob Lindenskov
Leygardagin 18. aug. var so fjørðurin hjá fyrrverandi politikkaranum Jacob Lindenskov rógvin. Hann andaðist á Boðanesheiminum 85 ára gamal. Nakrar fáar dagar frammanundan andaðist ein annar navnframur politikari, og tað má vera heldur sjáldsamt, at tveir fyrrverandi tingmenn standa undir børu um somu tíð. Fyrst vóru boðini eft ir tjóðveldismanninum Heina O. Heinesen úr Kunoy, og nú vóru so boð eftir javnaðarmanninum Jacob Lindenskov úr Havn. Jacob Lindenskov var føddur í Havn í 1933. Hann var sonur Biritu og Edvard Lindenskov. Jacob taldist millum tað nýggja og unga ættarliðið av javnaðarfólki, sum tók við, tá slóðararnir og stovnararnir av Javnaðarflokkinum vóru komnir nakað til árs. Longu 25 ára gamal í 1958 varð Jacob valdur fyrstu ferð inn á ting, og røkti hann ymisk politisk álitisstørv fyri flokkin í samfull 36 ár. So mong ár í tænastu fyri eina politiska hugsjón, ber boð um ein mann, sum ongantíð hevur ivast um sítt politiska kjølfesti, og sum tí hevur vunnið sær álit millum manna, og sum flokkurin hevur havt álit á. 1958 var eitt sermerkt ár fyri Javnaðarflokkin, tí til hetta løg tingsvalið fekk flokkurin heili 8 umboð vald á ting, og ein av hesum og nógv tann yngsti var Jacob Lindenskov. Hetta var valið, tá 30
flokkurin hevði fólkapensjónina í síni valskrá, og tá landsstýrið seinni varð skipað við P. M. Dam sum løgmanni, varð fólkapensjónin samtykt. Og tann seinasti á lívi av teimum, sum samtyktu nógv um røddu fólkapensjónina, var Jacob Lindenskov. Tað er lítið at ivast í, at floks leiðslan hevði stórt álit á hesum ungu fólkunum, sum nú stuðlaðu flokkinum, tí longu í 1957 setti flokkurin Villa Sørensen og Jacob Lindenskov sum blaðstjórar á Sosialinum. Hetta starv røktu Villi og Jacob, til teir báðir gjørdist landsstýrismenn í 1968, tá Damm urin doyði, og landsstýrið varð um skipað. Jacob umboðaði Javnaðarflokkin á Føroya Løgtingi frá 1958 til 1966, og frá 1970 til 1990 undantikið drúgva skeiðið, hann var landsstýrismaður. Hann var aftur á tingi frá 1992 til 94 sum varamaður. Hann sat sum løgtingsformaður árini frá 1984 til 87. Hesi mongu ár sum valt umboð á tingi vísir greitt, at Jacob hevur havt trúgva og sterka undirtøku millum veljararnar í valdøminum, sum var Suðurstreymoy. Var hann ungur, tá hann kom á ting fyrstu ferð, so var hann framvegis ungur, bert 35 ára gamal, tá flokkurin heitti á hann um at gerast umboð floksins í landsstýrinum. Hetta starv røkti hann í fleiri samgongum og sat øll árini frá 1968 og fram til 1979 sum landsstýrismaður. Fyrstu árini við Kristjani Djurhuus sum løgmanni og síðan øll árini í 70´unum við Atla Dam sum løgmanni. Hóast rættiliga ymiskir av lyndi, so samstarvaðu Atli Dam og Jacob sera væl. Jacob var stillførur og hóvligur í allari sínari medferð, men náddi tó tey úrslit, sum hann hevði sett sær sum mál. Serliga umsat Jacob almannamál
og heilsumál í landsstýrinum. Hann var maðurin, sum tók stig til at fáa okkara egna fólk heimaftur til Føroya, sum orsakað av menningar tarni og øðrum, vórðu send til Dan markar á stovn. Hann fekk eisini tikið stig til, at vit fingu fyristingina av almannamálum á føroyskar hendur, og at Almannastovan varð sett á stovn. Jacob umboðaði eisini flokkin í Fólkatinginum frá 1979 til 84, 1987 til 88 og frá 1990 til 93. Her gjørdi Jacob eisini eitt dygdargott arbeiði, og serliga mintust nógvir føroyingar og vóru takksamir fyri, at tað eydnaðist honum at fáa undirtøku á fólkatingi fyri, at føroyskir sjómenn, sum høvdu siglt vandasjógv undir seinna veraldarbardaga, eisini fingu møguleika at søkja um krígspensjón. Jacob Lindenskov var alt sítt lív sera virkin innan fráhaldsrørlsuna. Hann var virkin í Losjuni og tók saman við øðrum stig til at stovna hondbóltsfelagið Kyndil. Eisini tók Jacob saman við Inga Mohr stig til, at føroyingar fingu møguleika at fáa viðgerð fyri rúsdrekkatrupulleikar her í Føroyum. Hetta hendi, tá teir báðir settu Heilbrigdi á stovn. Jacob Lindenskov var útbúgvin innan skrivstovuyrkið og arbeiddi á Tryggingarsambandinum. Hann giftist við Jónu f. Jacobsen úr Fuglafirði, og fingu tey trý børn Elina, Biritu og Eirik. Tykkum og tykkara sendir Javnaðarflokkurin sína djúpastu samkenslu. Nú Jacob er farin, so drýpa vit í Javnaðarflokkinum høvur og minnast í takksemi javnaðarmannin Jacob Lindenskov fyri tað stóra arbeiðið, hann á mongum ymiskum mótum legði eftir seg fyri flokkin. Javnaðarflokkurin
Petur Mohr Dam 120 ár 11. august hevði ein av stovnarum Javnaðarfloksins, Petur Mohr Dam, blivið 120 ár. Petur Mohr Dam var løgmaður í Føroyum og útbúgvin lærari. Hann var lærari á Tvøroyri og hevði eisini tætt tilknýti til arbeiðarafelagið á Tvøroyri, Enigheden, har hann óløntur starvaðist tað mesta av ævi síni. Dam var millum stigtakararnar av Froðbiar Sóknar Javnaðarfelag. Petur Mohr Dam var formaður Javnaðarfloksins í tíðarskeiðnum 1936 - 1968. Í tveimum skeiðum var hann Føroya løgmaður 1958-1962 og 1967-1968. Frá 1928 - 1968 var hann løgtingsmaður, árini sum løgmaður undantikin. Í tíðarskeiðnum 1964-1967 var hann fólkatingslimur.
31
NÝTT LIMABLAÐ Hon ræðist ikki eina avbjóðing. So leingi trygdin er í lagi, so kastar hon seg út í tað. Bæði tá tað kemur til at loypa við f...
Published on Oct 5, 2018
NÝTT LIMABLAÐ Hon ræðist ikki eina avbjóðing. So leingi trygdin er í lagi, so kastar hon seg út í tað. Bæði tá tað kemur til at loypa við f...


text:
Svimjisamband Føroya skipaði sum kunnugt fyri ráðstevnu nú í vikuskiftinum, fyri nevndarlimum í svimjifeløgum og sambandinum. Endamálið var at fáa fram hvat ið vit ynskja við føroyskari svimjing, og halda vit sjálvi at tað eydnaðist sera væl.
Høvuðsparturin av ráðstevnuni var ein evnisdagur allan leygardagin, har vit undir leiðslu av sálarfrøðinginum Helga Rasmussen orðaðu stevnumið fyri, hvar vit kundu hugsað okkum at føroysk svimjing er um tíggju ár.
Hetta í skiftandi bólkum og við ymiskum arbeiðshættum, har niðurstøðurnar so hvørt vórðu feldar í eina felags framløgu. Høvuðstættirnir vóru hvar vit kundu hugsað okkum at SSF í 2027 er altjóða, innanlanda og skipanarliga.
Millum uppgávurnar vóru so til dømis spøl og smáir gongutúrar, har eitt afturvendandi tema var at finna onkran at ganga og umrøða evnini saman við, sum vit ikki annars ikki plaga at hava so nógv við at gera.
Afturat hesum høvdu vit fríggjakvøldið eina upptakt til kalendarafund, har undirritaði legði fram hvørjar ætlanir sum eru fastlagdar fyri komandi 1½ árið, og hópurin síðani viðgjørdi serliga møguliga dagfesting av okkara meistarastevnum.
Og leygarkvøldið høvdu vit so ein uppsamlandi fund, har tað fyrst varð viðgjørt og komið ásamt um at endurtaka tiltakið um eitt ár, og har vit síðani hoyrdu meira um ætlanirnar hjá starvsnevnd og landsliðsnevnd SSF.
Aftaná var hugnaløta og innbjóðing frá blíðum skálvíkingum til føroyskan dans í Kelduni. Og nú sunnumorgunin fóru vit so heim aftur.
Framløgan frá ráðstevnuni er send øllum luttakarum, og verður nú grundarlag undir framtíðar virksemi hjá Svimjisambandi Føroya. Orðaðu stevnumið eru rættiliga høg, men tó ikki verri enn at tað er vert at royna eftir teimum !
Vegna Svimjisamband Føroya
Rókur í Jákupsstovu


text:
Tuesday, March 18, 2014
Tíðindaskriv : J.P. Gregoriussen & Anne Marie Gøricke í Galerie Focus
Fríggjadagin 21. mars kl. 16 - 18 letur ein framsýning við verkum hjá J.P. Gregoriussen & Anne Marie Gøricke upp í Galerie Focus í Lambagerði 1 í Havn.
Anne Marie Gøricke er fødd í 1948 í Ringsted. Um verkini hjá henni á framsýningini í Galerie Focus er at siga, at eftir herviliga, lívshóttandi sjúku, er hon framvegis í fyribyrgjandi viðgerð. Hesi viðurskifti, saman við hendingum á lívsleiðini, hevur leitt til, at hon brádliga aftur tók málarakynstrið uppaftur, sum ein greið avbjóðing mót sjúkuni, sum als ikki skuldi vinna á henni. Málað er við stórum mátti og dirvi, móti sjúkrahóttan, hetta endurspeglast í myndunum. Hon er øðrum til fyrimyndar, sum stríðast við hóttandi sjúku. Hon dittar sær tí til, og nógv hava eggja hana til at lata hesa framsýning upp í Galerie Focus. Myndatilfarið er alt vorði til seinastu tvey árini. Anne Marie Gøricke hevur sýnt fram í Norðoya Sparikassa (saman við Lydiu Petersen) 1999. Á Norðoyastevnu 2000. Galerie Focus 2012.
J.P. Gregoriussen er føddur í 1932 í Havn. Hann er útbúgvin arkitektur í 1960 og stovnaði saman við øðrum Arkitektafelag Føroya í 1981. Hann hevur sett sín serliga dám á byggilistina í Føroyum, bæði sethús, skúlar og nógvar aðrar spennandi bygningar til dømis Listaskálan í Havn. Hann hevur sýnt fram sínar tekningar síðan 1962, millum annað ferðatekningar úr útheiminum. Palli hevur altíð verið sera góður við sín føðibý, Tórshavn, og mangan teknað Havnina. Palli hevur eisini útgivið bøkur við egnum tekningum, serliga kendar eru bøkurnar um kirkjurnar í Føroyum.
Framsýningin er opin til 3. apríl: týsdag til fríggjadag kl. 15 til 18, leygardag kl. 16 til 18, eisini er opið eftir avtalu.
Posted by Listin at 7:53 AM


text:
Agnar Frederiksen
11.02.2018 - 14:25
Ítróttur > Ítróttur > Hondbóltur
Kl.16.00 er fyrsta bríksl í Høllini á Hálsi, og samstundis fer dysturin í høllini í Vestmanna í gongd. Fýra manslið ið kappast um finaluplássini.
Tað er púra opið undan teimum seinnu hálvfinalunum. H71 og Kyndil hava tó ein fyrimun eftir fyrru hálvfinalurnar ímóti ávíkvist Neistanum og VÍF. Hoyvíkingar vunnu heimadystin á Neistanum mikukvøldið við tveimum málum, meðan Kyndil kvøldið eftir sendi VÍF aftur til Vestmanna við einum trý-máls tapið. Talan var um tvær sera tættar hálvfinalur.
Í dag hava Neistin og VÍF fyrimun við heimavølli. Tann fyrimunurin er helst størri hjá VÍF. Liðini vita hvat krevst fyri at røkka finaluni í Faxe Kondi kappingini, og lagt er upp til tvær spenanndi hálvfinalur.
H71 hevur vunnið steypakappingina hjá monnum tvey tey seinastu árini.
Hjá kvinnum er tað mesta komið uppá pláss. Kyndil vann í gjár við ellivu málum á H71. Í fyrru hálvfinaluni vann Kyndil eisini ein sigur uppá ellivu mál. Nú kl.14.30 spæla VÍF og VB seinnu hálvfinaluna í Vetmanna. Tað skal eitt minni undur til, um VB skal koppa oddaliðnum í Hvonn-deildini á útivølli. VB tapti við tíggju málum á heimavølli, so alt bendir á, at finalan verður ímillum Kyndil og VÍF.
Faxe Kondi kappingin í dag:
Kvinnur:
14.30: VÍF - VB(28-18)
Menn:
16.00: VÍF - Kyndil (25-28)
Neistin - H71(25-27)


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Almennur fyrilestur: Psykosa – hvat er tað og hvat merkir tað at vera psykotiskur?
04.04.2016
Psykosa – hvat er tað og hvat merkir tað at vera psykotiskur?
Hvat er skizofreni? Orðið skizofreni kemur úr griskum, ið merkir “splittet sind”, sum vísir til tær sinnisligu broytingarnar í tanka og sansa upplivingunum persónurin hevur.
Kundi tú hugsa tær at vita meira um hetta, ja so er ráð fyri tí. Á fimta og seinast fyrilestrinum í hesum almenna kunningar átakinum hjá Økispsykiatriini í Norðstreymi/Eysturoy, verður høvi til tað.
Týskvøldið 5. apríl kl. 19 verður hetta evnið umrøtt á almennum fyrilestri á Felagsskúlanum á Oyrarbakka. Tormóður Stórá, leiðandi yvirlækni á Psykiatriska deplinum hevur fyrilestur um evnið: Psykosa – Skizofreni.
Høvið verður at seta spurningar og kaffi verður í steðginum.
Øll eru hjartaliga vælkomin
Psykiatriski depilin/Økispsykiatriin
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Ókeypis kanning fyri KOL og diabetes
28.11.2013
Lýsing frá Fólkaheilsuráðnum:
Mánadagin 2. desember kemur Fólkaheilsuráðið aftur til Vestmanna at gera kanningar fyri KOL og diabetes. Hetta orsakað av tí stóra áhuganum tá ið Fólkaheilsuráðið gjørdi kanningarnar í Vestmanna fyri nøkrum vikum síðani.
Kanningarnar verða gjørdar í gomlu Sýslumanshúsunum í Vestmanna.
Gjørt verður vart við, at neyðugt er við tilmelding, men at bert fáar tíðir eru eftir.
Ynskir tú at verða kannað/-ur, kanst tú ringja á tlf. nr. 515155 millum kl. 10 og 14 og biða um eina tíð.
Málbólkur:
Ert tú 35 ár ella eldri, og ert í einum ella fleiri av hesum vandabólkum:
- rørir teg ov lítið
- vigar ov nógv
- roykir
- ella hevur roykt
ert tú vælkomin at lata teg kanna fyri KOL og diabetes.
Um átakið
Átakið verður gjørt, tí at mett verður, at tað ganga einir túsund føroyingar við typu2 diabetes, uttan at vita tað. Hetta verður staðfest í Diabetes kanning, sum endaði í mai mánaði í ár.
Fólkaheilsuráðið hevur sett sær fyri at finna hesi fólkini, sum ikki vita av, at tey eru á vandaleið. Talið fer ivaleyst at vaksa tey komandi árini, samstundis sum støðugt fleiri og eisini yngri fólk fara at fáa sjúkuna.
Sum vit áður hava nevnt, so er hetta slagið av diabetes nær tengt at lívshátti. Týdningarmiklastu vandatættirnir eru ov lítil rørsla, skeivur kostur og yvirvekt. Ættarbregði hevur eisini týdning, eins og ávís sløg av heilivági kunnu økja um vandan fyri at fáa sjúkuna. Typu2 diabetikarar eru í vanda fyri at fáa ymiskar komplikatiónir og fylgisjúkur.
Fólkaheilsuráðið hevur eisini sett sær fyri at finna teir roykjarar, sum hava KOL (kronisk obstruktiv lungnasjúka), ella “Roykjaralungu”, sum tað eisini verður nevnt. Henda sjúka hevur við sær álvarsligar heilsuligar avleiðingar fyri tey, sum fáa hana. Royking er atvoldin til 85-90 av øllum tilburðum av KOL. Vandin fyri at fáa KOL er tengdur at teimum sokallaðu pakkaárunum, eitt pakkaár er 20 sigarettir dagliga í eitt ár. Umframt royking kann arbeiðsumhvørvi eisini í ein ávísan mun hava við sær KOL.
Bílegg tíð á telefon 515155 millum 10 og 14
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Semja um nýggja stjórn í Norra
Floksleiðararnir í Høgra, Framburðsflokkinum og Vinstra eru vorðnir samdir um at skipa nýggja norska stjórn, skrivar NRK.
Leiðararnir í teimum trimum flokkunum skulu sunnudagin hava fund við flokkar sínar til tess at fáa góðkent stjórnaravtaluna, upplýsir TV2 Norge.
Spurningar um umhvørvi og innflyting skilja framvegis flokkarnar, heldur Svein Erik Taustad á Stavanger Universiteti.
Samráðingarnar halda fram til vikuskiftið, men flokkarnir eru til reiðar at leggja eitt samgonguskjal fram.
Kristiligu vilja ikki vera við
Norra hevur seinastu fýra árini havt eina stjórn við Høgra og Framburðsflokkinum, sum hevur fingið stuðul frá Vinstra og Kristiliga Fólkaflokkinum.
Men Kristiligi Fólkaflokkurin vil ikki vera við í nýggju stjórnini, tí hann vil ikki vera í stjórn saman við Framburðsflokkinum.
Talan verður sostatt um eina minnilutastjórn.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Hava lýst eftir stjóra fyri slakar 50.000 krónur
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Myndarøð úr Føroyingahavnini: Tíðarinnar tonn er farin avstað við tí mesta.
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Eg gangi út frá, at Poul Michelsen hevur eina góða frágreiðing til vanliga skattgjaldaran
Sjálvstýri havt ársfund
Samband
Postboks 226
FO-600 Saltangará


text:
Útgivið tann: 24.01.2014
Fýrati (Marius Staksberg)
Skrivað hevur: Jógvan Andersen
Ávirkanin, sum danskt hevur havt á føroyskt, hevur, sum øll vita, verið stór. Eitt dømi er tann vanliga teljiskipanin, har tíggjararnir koma eftir einararnar, eitt núfimm og fjøruti heldur enn eldri fjøruti fimm ella fjøruti og fimm. Og saman við teljiskipanini hava vit eisini fingið nøkur talorð, nevniliga tretivu, hálvtrýss, trýss,hálvfjerðs, fýrs og hálvfems. Sum kunnugt hevur verið roynt at skifta aftur til tey upprunaligu talheitini, t.e. tríati, fimmti, seksti, sjeyti, áttati og níti. Men tíverri hevur hetta eisini í vissan mun rakt talorðið fjøruti, uttan iva tí mong halda, at tað eisini er komið úr donskum. Í staðin verður so tað gjørda orðið fýrati brúkt. Men fjøruti er ikki komið úr donskum. Tað kemur av norrønum fjórir tigir, t.e. 'fýra tíggju', og er so, sum frá er liðið, blivið til okkara fjøruti. Eingin grund er sostatt til at sleppa talorðinum fjøruti til frama fyri fýrati.


text:
Orð: Amanda Sandbergh
Lag: Evangeline Booth
Týtt: Jonhard D. Jacobsen og Flóvin Tyril
Upprunaheiti: They come from the easy and west / De kommer från öst och väst
1. Úr eystri og vestri brátt,
úr suðri og norðri við,
tey sessast so mong við Jesusar borð
og ognast um ævir frið.
Tey skoða hans yndisbrá
og mettast við sælu tá,
syngja fagran takkarsong
til Jesus, Dýrdarkong.
Niðurlag: Av havinum koma tey,
úr kvølfullum gøtum við.
Av fjalli og hædd, úr dali og lægd
tey koma – eitt ótalt lið,
at klæðast í brúðarskreyt,
sín brúðgóm so vakran sjá,
hann, ið deyðans veldi breyt
og vann tey foldum frá.
2. Har savnast eitt fjølment lið,
sum loyst er úr heimsins trongd.
Ei longur er synd, ei longur er neyð,
og sorgin er útistongd.
Hitt fyrra er horvið burt,
nú glitrar alt reint og dýrt.
Gleðisongur ljómar hátt,
har er ei suff, ei nátt.
3. Hygg Himmalsins perlugrind,
hon víðopin stendur tær,
og tilgjørt er pláss tær dýrdini í,
ja, Jesus tær býður har.
Tey heimfarnu bíða glað
til fundin hin stóra dag,
hørpusláttur einglum frá
teim frelstu fagnar tá.


text:
Orð: Símun av Skarði
Lag 1: Johan Peter Emilius Hartmann
Lag 2: Christoph Ernst Friedrich Weyse
Viðmerking: Yrktur í 1907.
1. Nú skínur sólin bjarta og gyllir fjøll og líð,
hon lívgar blómurnar, á foldum vaksa;
nú gleðast baldursbráin og smæran so fríð,
og fuglar úr reiðrunum nú flagsa.
2. Og títlingurin lítli nú syngur morgunsong,
til dagsins yrki fer hann nú so lættur;
og tó hann flýgur víða um bygdir og um ong,
hann vitjar til ungar sínar aftur.
3. Mítt eyga hevur notið ein tryggan, góðan blund,
í Harrans hond so søtt eg havi sovið;
Guds undurverk eg skoði í hesi morgunstund,
við songi eg Gudi mínum lovi.
4. Tøkk fyri, at tú hevur, mín kæri, góði Gud,
mær givið evni til títt verk at skoða;
fylg mær og ver tú hjá mær, tá eg nú fari út,
– nú sólin í fjøll og líð man roða.


text:
Ladies Night 2018
Hey Ladies!
Vit hava skipað fyri einum braki av einum kvøldi og vóna, at undirtøkan verður eins góð og undanfarnu ferðir!
Hesaferð hava vit aftur valt at hava eitt gjøgnumgangandi ”klædna” tema til tiltakið, og hetta verður ….. drumroll…. The Pink Ladies Pledge! Tað er ikki eitt krav, men tit kunnu hava okkurt pink á tykkum, um tað er ein ljósareyð blóma í hárinum, varrastift ella ein flottur kjóli, tað er heilt upp til tín! Bert tín kreativitetur setur mørk!
Tekna til til Ladies Night.
Seinasta freist at tekna seg er 29 oktober.
Vit byrja kvøldið eins og altíð við einum vælkomudrykki klokkan 18:30. Aftaná allar hava funnið sær sess, fáa vit vitjan av tí reyða kuffertinum! Tað verður ein onnur dama, sum skipar fyri tí reyða kuffertinum enn í fjør, so don’t worry, tit sum vóru við í síðsta ár: Vit lova, at tað verður okkurt nýtt og spennandi!
Eftirsum tit vóru so fantastiskar at syngja karaoke seinast, kunnu vit ikki lata vera við at krevja eitt, tvey ella fimm eykaløg frá tykkum. S sjálvandi er tað aftur sett á skránna til 3. November!
Aftaná vit hava sungið lungini úr okkum, so fara vit á eina kvinnugongu! Kl: 23:45 fara vit at vitja tríggjar ymiskar barrir, har vit skipa fyri ymiskum undirhaldi á vegnum, áðrenn vit enda kvøldið niðri í gøtuni!
Fyri at luttaka krevst, at tú ert limur! Útyvir tað, er tað einasta, tú skal gjalda, eitt goymslugjald á 50 kr., sum tú fært aftur, tá ið tú møtir upp til tiltakið!
Tað er avmarkað atgongd, og tað ræður um at verða skjót at tekna seg, tí seinast varð útselt eftir stutta tíð. So um tú vilt vera ein partur av hesi rimmar veitslu 3. november 2018, skalt tú skriva títt navn og trýsta á “Tilmelda”.
Vit gleða okkum at síggja tykkum!


text:
Tannlæknaótti er ikki óvanligur, og kann fylla sera nógv í lívinum hjá teimum útsettu, men tað ber til at yvirvinna óttan.
Fyri nógv fólk er tað at fara til tannlækna, ella at fáa viðgerð og røkt frá tannrøktara á eini tannlæknastovu, ikki bara sum at siga tað. Bara lukturin av eini tannlæknastovu kann vera nokk til at tey setast aftur, ella venda í durinum og fara heim aftur við sterkari tannapínu.
Fyri summi kann óttin verða so ógvusligur, at hann fullkomuliga oyðileggur tennirnar, og harvið eisini ein stóran part av lívinum. Umframt at tey verða plagaði av tannapínu, ísningum o.ø. óbehag, eru tey sera útsett fyri at fáa ljótar og misfarvaðar tenn, og í ringasta føri brenna tennirnar heilt burtur. Og tað kann viðføra bæði sosialar og sálarligar trupuleikar. Gongur ein ikki regluliga til tannlækna, kann fíggjarliga útreiðslan, av at rætta uppá vánaligu tannheilsuna, gerast so mikið stór, at tað fyri vanligar løntakarar nærum verður ógjørligt at gjalda. Tað verður so sjálvsagt enn ein forðing fyri at vánaliga tannheilsan kann gerast betur, og tí er tað sera umráðandi at søkja sær hjálp móti hesum ótta skjótast gjørligt.
Hvat er tannlæknaótti
Tannlæknaótti er fólkaliga lýsingin av at verða óttafull ella bangin fyri at fara til tannlæknan. Men tað er sjálvdan tannlæknanum ein er bangin fyri, men heldur viðgerðini, borimaskinum o.ø. á tannlæknastovuni. So tannlæknaótti er eitt nokk so óheppið navn.
Um óttin fyri tannviðgerð er so stórur, at ein ikki møtir til regluliga tannlæknavitjan, ella slett ikki gongur til tannlækna yvirhøvir, kallast líðingin odontofobi.
Hjálp móti ótta fyri tannviðgerð
Viðgerð og fyribyrging av ótta fyri tannviðgerð er grundað á eitt samarbeiðið í trúnaði millum patient og tannlækna. So ein avgerðandi fortreyt, fyri at tú kanst fáa hjálp móti hesum ótta, er, at tú ynskir at móttaka hjálp, og at tannlæknin er førir fyri at geva tær hesa hjálp.
Tú og tannlæknin eiga at hava sama undirstøðið fyri at loysa trupuleikan. Tað er útgangsstøðið fyri hesi 10 ráðini, til tín sum patientur.
Les eisini greinina: 10 góð ráð móti tannlæknaótta
© PETRI Tannklinikk – Tað er ikki loyvt at gera brúk av greinini, ella partar av greinini, uttan skriftligt loyvi frá PETRI Tannklinikk. – Greinin byggir partvís á faldaran “Få det bedre med at gå til tandlæge” eftir lektor, dr. odont. et cand. art. psych. Erik Friis-Hasché og tandlæge, psykoterapeut MPF Mette Engelbrecht, ið er gjørdur í samarbeiðið við Dansk Tandlægeforening


text:
Annika Kunoy Im 09.01.2018 (16:58)
Áheitan frá foreldum til Fíggjarmálaráðið, KAF og Føroya Pedagogfelag
Til Fíggjarmálaráðið, Kommunala Arbeiðsgevarafelagið og Føroya Pedagogfelag
Vit vilja við hesum heita á partarnar, t.e. FMR, KAF og Pedagogfelagið, um at sessast við samráðingarborðið sum skjótast fyri at loysa trætuna, sum í stóran mun leggur samfelagið lamið, soleiðis at øll kunnu fáa sín vanliga gerandisdag aftur.
Námsfrøðin er ein av hornasteinunum undir vælferðarsamfelagnum, og tí mugu partarnir hava allar samfelagsligu avleiðingarnar í huga. Kavabólturin er farin á rull, og hann rullar millum partarnar, men tað sum partarnir ikki tykjast geva sær far um er, hvat kavabólturin tekur við sær, meðan hann rullar. Verkfallið ávirkar ikki bert námsfrøðingarnar og børnini, ið ikki sleppa á stovn.
- Foreldur eru í vanda at missa teirra starv, um tey ikki hava feriu til góða, avspáking ella aðrar ágóðar, ið arbeiðsgevarin loyvir. T.e. at taka børnini við sær til arbeiðis ella arbeiða heimanífrá.
- Arbeiðsgevarin missir arbeiðsmegi, antin við at starvsfólk verða burturstødd ella børnini eru við, ið ávirkar inntøku, botnlinju og framtíðar íløgur hjá feløgum. - Fíggjarliga orkan hjá meiniga borgaranum gerst minni og hetta ávirkar eisini vinnuna.
- Børn við serligum tørvi verða ekskluderaði úr fólkaskúlanum. Øll hava tørv á einum støðugum og vanabundum gerandisdegi, og drúgva verkfallið/verkbannið kann hava avleiðingar, ið geva afturstig í læringini og menningini hjá børnunum.
Vágar, tann 8. januar 2018
Vegna Foreldraráðið í Sóljugarði í Sandavági Foreldraráðið í Alvalon/Sýslan í Sørvági Foreldraráðið í Smílikulluni í Miðvági Foreldraumboðini fyri skúlastýrið á Giljanesi Foreldraumboðini fyri skúlastýrið í Sørvági
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Tordur Niclasen
Tordur Niclasen (f. 20. apríl 1950 i Sørvági) er sjúkrarøktarfrøðingur og fyrrverandi politikari fyri Kristiligi Fólkaflokkin og seinni Miðflokkin.
Tordur Niclasen hevur verið leiðari fyri Eysturoyar Ellis- og Røktarheim síðan 1983.
Hann var løgtingslimur frá 1984 til 1998, og umboðaði Kristiliga Fólkaflokkin (1984–1994) og Miðflokkin (1994–1998). Hann var landsstýrismaður í almanna- og heilsumálum frá 18. januar til 22. juni 1989.
Tordur Niclasen var borgarstjóri i Eiðis kommunu frá 2001 til 2009, tá hann valdi ikki at stilla uppaftur.
Keldur[rætta | rætta wikitekst]
- Løgtingið 150 – Hátíðarrit, bind 2 (2002), s. 323. (PDF)


text:
Ein nýggj uppskrift frá SukurSøtt er við í Á tilboðsblaðnum hesa vikuna. Mær dámar væl at royna onkrar nýggjar samansetingar, og hesuferð er tað eg havi valt eisini sera einfalt. Croissantarnir verða gjørdir við keyptum smørdeiggið og fylluna kanst tú... Continue reading →
Jólini nærkast í hvørjum og er tað nakað eg ikki fái nokk av á jólum, so er tað sjokuláta. Hendan brownie køkan er ein tann besta eg havi smakkað og tí valdi eg at umskapa hana til hesi vøkru jólatrøini.... Continue reading →
At arbeiða fyri Á handilin má verða eitt tað hugnaligasta arbeiði sum er! Eg stórtrívist við at finna leskiligar rættir til føroysku familjurnar. So ger tað heldur ikki støðuna verri, at starvsfólkini hjá Poul Hansen og Á eru sera fitt... Continue reading →
Hendan vakra jólakringlan er nú blivin mín yndis. Hon er ikki bara vøkur, hon er eisini bleyt og søt. Endiliga ein køka har hvør smálutur ikki skal verða fullkomin. Nei, hesa kunnu øll gera, bæði tey klombrutu og perfektionistarnir. Bjóða... Continue reading →
Nú havi eg aftur verið í sving í køkinum. Hendan lekkra kærleikstertan er í Á tilboðsblaðnum hesa vikuna. Ihh tað er altíð líka hugnaligt at baka! (bara ikki tá tað kiksar, og tað er faktiskt nokk so ofta). Náhh líka... Continue reading →
So var aftur tíð til eina nýggja uppskrift til Á tilboðsblaðið! Juhuuu Hesuferð gjørdi eg tvær uppskriftir, har “Pannukøkur á spjóti” er í blaðnum og “Fylt jarðber” kanst tú finna á heimasíðuni hjá Á sum eitur http://ahandil.fo/category/sukursoett-12/. Har hevur SukurSøtt fingið... Continue reading →


text:
Búrfiskur (búrfiskaættin)
Hoplostethus atlanticus Collett, 1889
Stødd: Búrfiskur verður upp í 75 cm langur.
Dýpi: Hann er úr 200 metrum niður á 1700 metrar, møguliga enn djúpari.
Litur: Hann er reyður, appilsin- ella ljósareyður um allan kroppin og høvdið.
Teinar: R V + 15-18; G II + 14;
Lýsing: Búrfiskur er hávaksin, eitt sindur tunnur. Eina ryggfjøður. Fremri partur av ryggfjøðurini er lægri enn aftari. Uggafjøðurin røkkur knappliga aftur til gotfjøðurina. Sterturin er nógv sýldur. Hann hevur stórt høvd og slímholur á skallanum, smá eygu. Eygnatvørmátið er umleið 1/4 av longdini av gronini aftur til kápurondina. Kápan hevur beinkenda plátu, ið hevur strálumynstur á skák niður aftureftir. Hann hevur stóran, upprendan kjaft. Strikan er sett við beinroðslum, ið ikki liggja hvør oman yvir aðra.
Eyðkenni: Búrfiskur hevur upprendan kjaft. Hann hevur svartan kjaft og svartar táknaholur. Strikan er sett við beinroðslum.
Týdningur: Búrfiskur hevur góðan prís á fiskamarknaðunum og er góður matfiskur.
da: Soldatfisk – Orange savbug, en: Orange roughy, fr: Hoplostete orange, ís: Búrfiskur, no: Orange roughy, tý: Schleimkopf
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Serkafiskar Beryciformes
Hesin hópurin hevur 7 ættir við 29 slektum og 144 sløgum.
Undir Føroyum eru 3 ættir, ið hava 3 slektir og 5 sløg:
Teir eru smalir og nakað hávaksnir fiskar.
Summir hava eina ryggfjøður, aðrir tvær, flestu við beinteinum í framparti av ryggfjaðrunum. Eina gotfjøður, ofta við beinteinum fremst, flestu við stórum, sýldum sterti. Serkafiskar eru djúpvatnsfiskar, silvurblankir, reydligir og brúnsvartir.


text:
Í samband við fjórða útbjóðingarumfar, sum læt aftur 17. februar, fekk Jarðfeingi eina umsókn at leita eftir kolvetni í føroyskum øki.
Eftir at Jarðfeingi hevur viðgjørt umsóknina og umrøtt hana við umsøkjaran, hevur umsøkjarin avgjørt at taka umsóknina aftur.
Tað fjórða útbjóðingarumfarið er sostatt liðugt avgreitt, uttan at nakað leitiloyvi varð útskrivað.
Jarðfeingi metir høvuðsorsøkina til at tað ikki vóru fleiri umsóknir vera, at oljuvinnan ikki er komin í gongd við leitivirksemi aftur, aftaná kreppuna í vinnuni í kjalarvørrinum á stóra prísfallinum á olju í 2014.


text:
Heri Simonsen 06.10.2018 (23:50)
Bárður og Marienlyst stremba aftur eftir oddinum (FM1)
TRÝST á PÍLIN undir MYNDINI, og hoyr samrøðuna Óli G. Samuelsen gjørdi við Bárð Bendix Mikkelsen, ið er venjari hjá Marienlyst í bestu donsku mansdeildini í flogbólti.
Samrøðan var gjørd í SportBoxini á FM1 fríggjadagin. Í dag tapti Marienlyst á heimavølli 0-3 (21-25, 22-25 og 24-26) ímóti Gentofte, men Marienlyst hevur annars vunnið tveir teir fyrstu dystirnar í kappingini. Málið hjá Marienlyst er aftur at verða partur av oddastríðnum í donsku kappingini.
Umframt at práta um donsku kappingina, og føroyingarnar sum eru partur av deildini skiftu Óli og Bárður eisini orð um komandi avbjóðingarnar hjá føroyska manslandsliðnum. Teir umrøddu eisini HM í mansflogbólti sum Póland vann í farnu viku.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Steinar Patursson
03.08.2016 - 15:26
Tíðindi > Uttanlands > Annað
Farið er nú undir eina rættarsak móti skaparunum handan Pokemon Go spælið, ið seinastu vikurnar hevur verið at sæð um allan heim.
Tað er ein amerikanskur maður, ið hevur lagt sak móti Niantic, Nintendo og The Pokemon Company, tí hann metir, at feløgini hava ikki tikið fyrivarni fyri teimum brotum á privatlívið, ið standast av spælinum.
Maðurin sigur sambært BBC, at nógv fremmandafólk uppihalda seg í túninum hjá honum, og minst fimm teirra hava bankað uppá fyri at sleppa inn, meðan tey hava spælt Pokemon Go.
Talan er um eitt bólkasakarmál, tí í øllum førum tvey onnur skulu vera við í sakarmálinum, tí at sokallað PokeStops og PokeGyms vórðu sett á bústaðir teirra, og tað hevði við sær, at fremmandafólk óynskt leggja sær leiðina fram við har at spæla.
Nógv søgulig støð og parkir hava heitt á gestir sínar um ikki at spæla Pokemon Go, meðan gestirnir eru har, so sum minnissavnið fyri Holocaust í Washington og týningarlegan Auschwitz.
Friðarparkin í Hiroshima í Japan er tó farin eitt stig longri, og hevur biðið Pokemon Go um at taka parkina burtur úr spælinum.


text:
Ynskir tú at gera nýtslu av hesari ókeypis tænastuni við bústaðum til sølu á heimasíðuni hjá Vágs Kommunu, so er ynskiligt, at hesir upplýsingar fyriliggja í smb. við bústaðir:
Matr. nr.
Adressa
Stødd
Kommunal grundstykkir til sølu finnur tú her
Privat grundstykkir til sølu
Grundstykki matr. nr. 500v (Gjógvarávegur 10), 668 m2 til støddar. Áhugaði kunnu venda sær til Petur Gardar Joensen tlf. 573061.
Grundstykkir í Høgabø og í Gjógvaráfjalli
Grundstykki/ jørð á matr. nr. 607c í Vági, stødd 1850 m2 til sølu. Áhugaði kunnu ringja á Kristinu Vilhelm tlf. 37 30 37 ella 59 36 83
Grundstykki matr. nr. 425b (Traðavegur 7), 848 m2 til støddar. Áhugaði kunnu venda sær til Óla Petersen tlf. 373031.
Grundstykki matr. nr. 271e (Geilin 92), 584 m2 til støddar. Verður selt fyri 100.000 kr. Áhugaði kunnu venda sær til Jákup Petur Joensen á tlf. 214731.
Grundstykki matr. nr. 121f (Vágsvegur 6), 388 m2 til støddar. Áhugaði kunnu venda sær til Kirstin S. Joensen tlf. 373654.


text:
- Tíðindi, mentan og ítróttur
Hava forðað yvirgangi móti Downing Street nr. 10
Bretska fregnartænastan og løgreglan, siga seg hava forðað fyri eini islamskari atsókn, sum hevði til endamáls at gera av við bretska forsætisráðharran, Theresu May, upplýsa keldir fyri Sky News.
Hetta var bert ein av ætlaðu atsóknum, sum løgreglan hevur forðað fyri í ár, upplýsir miðilin.
Avdúkingin varð mett so álvarslig, at stjórin fyri MI5 sjálvur kunnaði polittikararnar um støðuna í gjár.
- Sambært tí sum Sky News hevur fingið at vita, var ætlanin at fremja eina atsókn við Downing Street nr. 10 við einari heimagjørdari bumbu og síðani at gera av við Theresu May, forsætisráðharra.
Sambært tí, sum er komið fram, so hava bæði Scotland Yard, MI5 og løgreglan í West Midlands, arbeitt við málinum í fleiri vikur.
Í farnu viku vórðu tveir mans tiknir av vápnaðum løgreglufólkum, og teir eru skuldsettir fyri ætlanir um yvirgang. Menninir eru 20 og 21 ára gamlir, og skuldu koma fyri rættin í dag.
Fleiri atsóknir gjøgnum árini
Trygdareftirlitið við Downing Street nr. 10 er nógv hert seinastu nógvu árini, tí fleiri atsóknir hava verið. Í 1991 søkti norðurírski loysingarbólkurin, IRA, at bústaðnum hjá forsætisráðharranum við einum heimagjørdum bumbuvarpara. Táverandi forsætisráðharrin, John Major, var í bygninginum, men hann fekk ikki skaða, tí bumban brast í garðinum.
Sjey ár fyri ta hendingina, royndi IRA at gera av við Margareth Thatcher, forsætisráðharra, við eini atsókn at einum hotelli í Bright, har Konservativi Flokkurin hevði landsfund, men hon fekk ikki mein av hendingini.
Sí eisini


text:
836 miljónir krónur í lønum í desember
Jólamánaðurin er vanliga tann mánaðurin í árinum, tá mest verður útgoldið í løn, og soleiðis var eisini í fjør.
Tá vórðu 836 milliónir krónur útgoldnar, og tað er met fyri einstakan mánaða.
Tað upplýsir Hagstovan á heimasíðu síni.
9 mia. kr. í 2017
Seinastu 4 árini hevur verið ein javnur vøkstur í lønargjaldingunum uttan summarið 2016, tá útgjaldingar stóðu meira í stað.
- Nú árið er komið at enda, kann staðfestast, at útgoldnu lønirnar í 2017 hava tilsamans verið góðar 9 mia. kr. í mun til góðar 8,5 mia. kr. árið fyri. Hetta er ein vøkstur á 5,7%. Vøksturin hevur verið støðugur seinastu fýra árini, upplýsir Hagstovan.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Hava lýst eftir stjóra fyri slakar 50.000 krónur
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Myndarøð úr Føroyingahavnini: Tíðarinnar tonn er farin avstað við tí mesta.
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Eg gangi út frá, at Poul Michelsen hevur eina góða frágreiðing til vanliga skattgjaldaran
Sjálvstýri havt ársfund
Samband
Postboks 226
FO-600 Saltangará


text:
Granskingarnevndin
Verandi granskingarnevnd er tilnevnd fyri tíðarskeiðið september 2017 til august 2020. Nevndin hevur sjey limir, tveir av limunum sótu eisini undanfarna skeið. Til ber at vera í Granskingarnevndini tvey skeið á rað.
Mentamálaráðið hevur tilnevnt Wilhelm E. Petersen, ph.d. og stjóra á Vinnuháskúlanum til formann. Granskingarnevndin hevur síðani skipað seg við Eriku A. Hayfield sum næstforkvinnu.
Granskingarnevndin skal hittast regluliga á fundi, m.a fyri at viðgera umsóknir um stuðul og at ráðgeva landsstýri og vinnu í granskingarpolitiskum spurningum.
Yvirlit yvir nevndarlimir er her